title: Oliver Turvey

text: Vuonna 2012 Turvey nimettiin Mclarenin F1-tallin testikuljettajaksi.


title: Oliver Turvey

text: Turvey on osallistunut kolmesti urallaan Le Mansin 24 tunnin ajoon voittaen vuonna 2014 oman luokkansa (LMP2) kilpailun yhdessä Simon Dolanin ja Harry Tincknellin kanssa.


title: Oliver Turvey

text: Vuosina 2015–2016 Turvey kilpaili Formula E -sarjassa NEXTEV TCR -tallissa. Hän jatkoi myös kaudella 2016–2017 uudelleen nimetyssä NextEV NIO -tallissa. Turvey saavutti ensimmäisen paalupaikan Formula E -sarjassa Meksikon ePrix’ssä vuonna 2017.


title: Savonlinnan musiikkiakatemia

text: Savonlinnan musiikkiakatemia on musiikkikoulutusta antava yksikkö, jossa kansainvälisesti tunnetut taiteilijat kouluttavat nuoria muusikoita ja laulajia oopperan, liedin ja kamarimusiikin alueilla. Opetus järjestetään kesäisin Savonlinnassa.


title: Savonlinnan musiikkiakatemia

text: Savonlinnan musiikkiakatemian tausta on 1950-luvulla säveltäjä Yrjö Kilpisen perustamissa Savonlinnan musiikkipäivissä. Savonlinnassa kehitettiin kesäistä musiikkikoulutusta tuolloin ennen kuin oopperajuhlat lähtivät käyntiin. Organisaatiomuoto on vaihdellut, mutta toimintaperiaate on pysynyt jo vuosien ajan samana. Hallinnollisesti Savonlinnan musiikkiakatemian toiminnasta vastaa Savonlinnan kesäyliopisto. Toimintaa johtaa taiteellinen toimikunta, jonka puheenjohtaja on pianotaiteilija Ralf Gothóni. Toiminnan järjestelyistä vastaa toiminnanjohtaja.


title: Savonlinnan musiikkiakatemia

text: Musiikkiakatemian koulutus toteutetaan heinäkuussa, jolloin Savonlinnan oopperajuhlien aikaan paikkakunnalla tapahtuu musiikillisesti paljon ja opiskelijoille tarjoutuu mahdollisuus tavata muusikkoja, saada yleisöä ja syventää ammattitaitoaan. Musiikkiakatemian laulukoulutus tarjoaa oopperan ja liedin mestarikurssien lisäksi koulutusta laulaja-pianistiduoille. Kamarimusiikkikursseilla opettajat ja oppilaat musisoivat yhdessä. Vastaavia toimintamalleja löytyy musiikkijuhlien yhteydessä toimivista koulutusyksiköistä kuten Ravinia-juhlien Steans-instituutti ja Salzburgin muusiikkijuhlien Mozarteum-orkesteri. .


title: Savonlinnan musiikkiakatemia

text: Lied-koulutuksen opettajina ovat toimineet muiden muassa Helmut Deutsch, Irwin Cage, Hartmut Höll, Graham Johnson ja Roger Vignoles. Laulun opettajina ovat toimineet tunnustetut taiteilijat ja pedagogit Ilena Cotrubas, Thomas Hemsley, Dorothy Irving, Jevgeni Nesterenko, Peter Pears, Mitsuko Shirai ja Sarah Walker. Viimeiset vuodet opetuksesta ovat vastanneet kamarilaulaja Tom Krause ja ohjaaja Eija Tolpo. Vuonna 2010 mukana oli myös oopperalaulaja professori Barbara Bonney. .


title: Savonlinnan musiikkiakatemia

text: Savonlinnan musiikkiakatemia on toteuttanut myös omia tuotantoja, kuten Mozartin Cosi fan tutte ja Hugo Wolf -akatemian kanssa Italialainen laulukirja Ralf Gothónin sovituksena kamariorkesterille ja kahdelle laulajalla vuonna 2005. Vuodelle 2011 valmisteilla on Domenico Cimarosan ooppera "Il matrimonio segreto" (salainen avioliitto). 2011 käynnistetään myös mestarikurssi yhteistyössä Savonlinnan oopperajuhlien kanssa Timo Mustakallio -laulukilpailun voittajille. 2010 aloitettiin myös musiikkiteknologian koulutus, joka laajenee vuonna 2011..


title: Savonlinnan musiikkiakatemia

text: Musiikkiakatemia on käynnistänyt myös kansainvälistä toimintaa, joka suuntautuu Kairoon Egyptiin. Vuosina 2009–2010 on pidetty kursseja egyptiläisille opiskelijoille. Kairossa olivat mukana Ralf Gothóni, alttoviulisti Teemu Kupiainen, sellisti, professori Arto Noras, ohjaaja Eija Tolpo sekä pianisti Jari Hiekkapelto. Toiminnan myötä egyptiläismuusikoita on osallistunut myös koulutukseen Savonlinnassa.


title: MAG (videopeli)

text: MAG (tunnetaan myös työnimellä MAG: Massive Action Game) oli Zipper Interactiven kehittämä SCE:n julkaisema ensimmäisen persoonan ammuntapeli. Peli julkaistiin PlayStation 3:lle vuonna 2010.


title: MAG (videopeli)

text: Pelin tapahtumat sijoittuivat lähitulevaisuuteen ja yksityisten palkka-armeijoiden välisiin konflikteihin maailman resurssien hallinnasta. Peli tuki vain verkkomoninpeliä, eikä yksinpeli-kampanjoita ollut.


title: MAG (videopeli)

text: "MAG":n palvelimet suljettiin 28. tammikuuta 2014, minkä jälkeen peliä ei ole pystynyt enää pelaamaan.


title: MAG (videopeli)

text: Pelin musiikin ovat tehneet Apocalyptica-yhtyeen Mikko Sirén ja Perttu Kivilaakso.


title: MAG (videopeli)

text: Maapallon resurssit ovat vähissä viime vuosien suuren kulutuksen takia. Nyt maailman kolme suurinta liittoa, Yhdysvallat, Eurooppa ja Aasia ovat muodostaneet omat palkka-armeijansa ja jokainen yrittää saada maailman resurssit omakseen.


title: MAG (videopeli)

text: Pelissä pystyi valitsemaan vain yhden puolen kerrallaan. Tehtäviä oli neljä, joita pääsi suorittamaan edettyä arvoasteikolla (RANKS).


title: MAG (videopeli)

text:
"Sabotaasi" oli 64 pelaajan pienimuotoinen taistelu, jossa hyökkäävän puolen piti vallata kaksi komentokeskusta ja tuhota tietolähde. Puolustava osapuoli yritti torjua tämän hyökkäyksen. Johtajat: 1 joukkueenjohtaja (komennus: ryhmänjohtajat) ja 4 ryhmänjohtajaa (komennus: 8 pelaajaa / ryhmä).
"Sieppaus" oli 128 pelaajan taistelu. Hyökkääjän piti vallata, kaapata ja kuljettaa kaksi tärkeää taktista ajoneuvoa oman puolen helikopterin laskeutumispaikalle noudettavaksi, luonnollisesti Puolustaja yritti estää tämän. Koska pelaajia oli jo huomattava määrä, tiimityöskentely ja joukkuepelaaminen oli voiton avain. Myös tässä pelitilassa tuli esiin bunkkerit ja ilmatorjuntapatterit, kranaatinheittimet ja tutka-asemat pelaajille tutuksi. Pelissä pystyi myös kutsumaan taktista tukea. Johtajat: 2 joukkueenjohtajaa ja 8 ryhmänjohtajaa.


title: MAG (videopeli)

text: Saattuesota oli kahden 64:n pelaajan joukkueen pelimuoto, jossa piti valloittaa kolmea eri kohdetta.


title: MAG (videopeli)

text: Pelin kuuluisaksi tehnyt tehtävä oli hallinta, 256 pelaajan taistelu. Kartan keskellä oli Puolustajan päämaja ja pumppulaitteet, sen ympärillä neljällä rintamalla oli jokaisella kaksi jäähdytystornia ja niiden edellä kaksi öljytornia. Hyökkääjän piti vallata nämä kaikki. Tämä oli myös pelin ainut pelimuoto jossa 1 pelaaja johti 128 pelaajan armeijaa antaen käskyjä joukkueen- ja ryhmänjohtajille. Jokainen rintama sisälsi yhden ilmatorjuntapatterin, 4 bunkkeria ja 2 kranaatinheitintä ja tutka-asemaa.


title: MAG (videopeli)

text: Ensimmäinen, ilmainen DLC-paketti julkaistiin 25. maaliskuuta 2010. Se sisälsi uuden kranaattityypin, ulkoasumodeja ja päivityksen kevyeen konekivääriin.


title: MAG (videopeli)

text: Seuraava, ilmainen DLC-paketti julkaistiin 19. huhtikuuta 2010. Se sisälsi uuden tarkkuuskiväärin ja uuden armorin.


title: MAG (videopeli)

text: Kolmas, maksullinen DLC-paketti on nimeltään "MAG Interdiction Mission Pack". Paketti sisälsi uuden tehtävänä nimeltä "Interdiction" (esittely), kolme uutta karttaa, parannellun raskaan armorin, uudistetun armorin kulkuneuvoihin sekä uusia saavutuksia.


title: MAG (videopeli)

text:
Ääniraidan on julkaissut Sony Computer Entertainment 26.1.2010 ja sen kappaleet ovat:
MAG: Massive Action Game, Game manual


title: Polle

text: Polle voi tarkoittaa seuraavia:


title: Ryan Sharp

text: Ryan Sharp (s. 29. huhtikuuta 1979 Newtonhill, Skotlanti) on brittiläinen moottoriurheilija ja tiimimanageri. Hän toimii nykyään Hitec Racing -tallin johtajana.


title: Ryan Sharp

text: Sharp aloitti kilpailu-uransa Formula Renault - ja Formula Ford -luokissa vuonna 2000. Hän kilpaili sarjoissa vuoteen 2003 asti voittaen FR 2.0 Saksan-sarjan mestaruuden vuonna 2003. Vuosina 2003-2004 Sharp kilpaili World Series by Renault -luokassa. Vuonna 2005 Sharp kilpaili GP2-luokassa saavuttaen kaksi pistettä nopeimmasta kierroksesta, joka tuli Espanjan sprinttikilpailusta. Vuonna 2006 Sharp kilpaili WTCC-luokassa saavuttaen yhden kolmossijan. Vuonna 2007 Sharp kilpaili FIA GT Championship -sarjassa voittaen kolme kilpailua yhdessä Karl Wendlingerin kanssa.


title: Return to Forever (Return to Foreverin albumi)

text: Return to Forever on yhdysvaltalaisen pianistin Chick Corean fuusiojazz-albumi vuodelta 1972. Se on samalla Corean perustaman Return to Forever -yhtyeen esikoisalbumi. Toisin kuin yhtyeen myöhemmät levyt, albumi julkaistiin ECM-levymerkillä, ja tuottajana toimi ECM:n keulahahmo Manfred Eicher. Albumia pidetään sähköisen fuusiojazzin klassikoihin kuuluvana.


text: Albumin tekoaikoihin Chick Corean lähestymistapa fuusiojazziin oli hyvin erilainen kuin varhaisemmilla fuusiomuusikoilla. Mielikuvituksekkaita sähköpianosooloja säestävät rumpali Airto Moreiran latinalaisvaikutteiset rytmit sekä tämän vaimon Flora Purimin laulu. Basisti Stanley Clarke soittaa albumin ensimmäisellä puoliskolla sähköbassoa ja jälkipuoliskolla kontrabassoa. Joe Farrell soittaa huilua ja saksofonia. Farrellia and Purimia lukuun ottamatta samat muusikot soittivat samana vuonna julkaistulla Stan Getzin albumilla "Captain Marvel".


text: Albumin aloittava nimikappale jakaantuu viiteen osaan. Kolmessa lyhyessä osassa Corea soittaa yksinkertaisia, kiehtovia melodioita jotka Flora Purim toistaa unisonossa. Näiden kolmen osan välillä on kaksi pidempää jaksoa, joissa soittaa koko yhtye ja jotka molemmat perustuvat omiin riffeihinsä. Farrell soittaa huilusooloa ensimmäisen osan yllä ja Corea sooloilee sähköpianolla toisessa. Moreiran rumpukuviot antavat musiikille ilmavuutta.


text: Albumin toinen raita, ”Crystal Silence”, on Corean sähköpianon ja Farrellin saksofonin duo höystettynä Moreiran pehmeällä perkussiolla. Kolmas kappale ”What Game Shall We Play Today?” on eloisa ja leikkisä laulu, jossa Purim tulkitsee melodiaa ja sanoitusta raikkaasti ja Farrell soittaa huilusoolon.


text: Albumin jälkipuolisko (alkuperäisen vinyyli-LP-levyn B-puoli) sisältää vain yhden teoksen nimeltä ”Sometime Ago / La Fiesta”, joka kuitenkin jakaantuu kolmeen osaan. Ne ilmeisesti äänitettiin yhtenä ottona, mistä syystä niitä ei ole leikattu erilleen. Ensimmäiset seitsemän minuuttia koostuu Corean, Farrellin ja Clarken improvisoivasta, hitaasta introsta. Siitä siirrytään suoraan latinalaisvaikutteiseen lauluun "Sometime Ago", jossa Farrell soittaa paikoin unisonossa Purimin laulun kanssa ja tekee kappaleen keskellä pitkän huilusoolon. Laulun jälkeen Farrell siirtyy sopraanosaksofoniin flamencovaikutteisessa osassa ”La Fiesta”, josta on tullut yksi Corean jazz-standardeista.


title: Beatrice Baudelaire

text: Beatrice Baudelaire on kuvitteellinen hahmo lasten- ja nuortenkirjasarjassa "Surkeiden sattumusten sarja", jonka on kirjoittanut Lemony Snicket. Hän on Violet, Klaus ja Sunny Baudelairen äiti, Bertrand Baudelairen vaimo, Lemony Snicketin rakastaja ja salaisen järjestö VPK:n jäsen.


title: Beatrice Baudelaire

text: Lemony Snicket oli rakastunut Beatriceen ja he olivat kihloissa, mutta Beatrice perui häät ja meni sen sijaan naimisiin Bertrandin kanssa. Läpi sarjan annetaan vihjeitä siitä, miksi Beatrice perui häät. "" -kirjan mukaan "Päivän pilkunviilaaja" -lehti on julistanut hänet kuolleeksi. Tämä on mahdollista, sillä "Synkkä syöveri" -kirjassa Lemony viittaa Kapteeni Vastakarvaan kertomassa Beatricelle, että osa hänen lukemansa lehden asioista oli totta. Tämä voi tarkoittaa hänen kuolinilmoitustaan. Toinen todiste hänen luulolleen on se, että hän oli suunnitellut nimeävänsä Violetin Lemonyksi, jos hän olisi ollut poika, sillä heidän perheessään oli tapana antaa lapselle nimi kuolleen ystävän mukaan. Voidaan olettaa, että ainakin jossain vaiheessa Beatrice uskoi Snicketin kuolleen. Kun Lemonyn paljastettiin olevan elossa, Beatrice oli jo mennyt naimisiin Bertrandin kanssa eikä siis voinut naida Lemonya. Kuitenkin kirjassa "The Beatrice Letters" kerrotaan, että Beatrice palautti Lemonylle tämän kihlasormuksen ja lähetti hänelle 200-sivuisen kirjan, jossa hän selitti, mikseivät he kaksi voineet mennä naimisiin.


title: Beatrice Baudelaire

text: "The Beatrice Letters" kertoo myös, että tavatessaan ensi kerran Beatrice ja Lemony olivat pieniä koululaisia ja Beatrice oli sekä ystävä että luokkatoveri toisen VPK-jäsenen, R:n, Winnipegin herttuattaren, kanssa.


title: Beatrice Baudelaire

text: Kirjassa "The Beatrice Letters", joka julkaistiin ennen kirjaa "Loppu", paljastetaan, että Beatricen koko nimi on Beatrice Baudelaire, joka varmistaa siis, että hän on lapsille sukua. Myöhemmin selviää, että tämä Beatrice on Baudelairen orpojen äiti, ja että on toinenkin Beatrice Baudelaire, Kit Snicketin lapsi, joka syntyy "Loppu"-kirjan lopussa, ja jonka kolme orpoa kasvattavat. Sama kirja kertoo, että molemmat Beatricet ovat lepakonkouluttajia, "baticeereja". Baticeer on anagrammi Beatricesta. (Anagrammeja käytetään kirjasarjassa usein.)


title: Beatrice Baudelaire

text: Snicket mainitsee Beatricen kuoleman jokaisen kirjan omistuskirjoituksessa.


title: Beatrice Baudelaire

text: Beatrice Baudelaire on saattanut varastaa Esmé Kurjimolta sokerikon, joka on tärkeä asia sarjassa. Kirjassa "Haamuhissi" Esmé sanoo Baudelaireille "halunneensa varastaa heiltä kuten heidän äitinsä varasti häneltä". Kirjassa "Ratkaisun rajoilla" Esmé syyttää: ""Beatrice varasti sen [sokerikon] minulta!"" Kuitenkin kirjassa "Painajaisten parantola" Lemony Snicket sanoo auttaneensa Beatricea varastamaan sokerikon ja tuntevansa siitä syyllisyyttä. "The Beatrice Letters" näyttää ehdottavan, että Beatrice ja Lemony osallistuivat Esmén järjestämille teekutsuille ja jostain tuntemattomasta syystä toinen heistä varasti Esmén sokerikon aikaansaaden näin skisman.


title: Beatrice Baudelaire

text: Beatrice Portinari oli Danten inspiraation lähde ja "todellinen" rakkaus, ja hän tapasi tämän ollessaan 8 ja kun Dante oli 9. Beatrice kuitenkin nai toisen miehen ja kuoli kolme vuotta sen jälkeen. Beatricen tarina on luultavasti perustettu tämän pohjalle: Snicket tapasi naisen ollessaan 11 ja kun Beatrice oli 10; Snicket rakastui Beatriceen; Beatrice nai Bertrand Baudelairen ja kuoli jonkin aikaa sen jälkeen.


title: Musicmagic

text: Musicmagic on fuusiojazz-yhtye Return to Foreverin seitsemäs ja samalla viimeinen studioalbumi, joka julkaistiin vuonna 1977 Columbia Recordsilla.


title: Where Have I Known You Before

text: Where Have I Known You Before on fuusiojazz-yhtye Return to Foreverin neljäs studioalbumi, joka julkaistiin vuonna 1974.


title: Daines Barrington

text: Daines Barrington (1727 – 14. maaliskuuta 1800) oli englantilainen lakimies, lintutieteilijä ja muinaisesineiden keräilijä.


title: Daines Barrington

text: Daines Barringtonin isä oli Barringtonin ensimmäinen varakreivi John Barrington ja äiti Anne Daines, joka oli parlamenttiedustaja Sir William Dainesin tytär. Hän opiskeli lakimieheksi ja nimitettiin käräjätuomariksi Walesiin 1757, myöhemmin Chesterin toiseksi tuomariksi. 1766 hän julkaisi teoksen "Observations on the Statutes, chiefly the more ancient, from Magna Charta to 21st James I", joka herätti suurta huomiota historioitsijoiden ja keräilijöiden keskuudessa. 1773 hän julkaisi painoksen Orosiuksen teoksesta, ja laati siitä englanninkielisen käännöksen. Teoksen "Tracts on the Probability of reaching the North Pole" (1775) hän kirjoitti kapteeni Constantine John Phippsin (1744–1792) pohjoiseen suuntautuneen tutkimusretken innoittamana. Barrington julkaisi vielä useita muita kirjoituksia, lähinnä Royal Societyn ja Antiquarian Societyn julkaisuissa, ja kokosi kirjoitukset vuonna 1781 painettuun "Miscellanies on various Subjects".


title: Daines Barrington

text: Barrington on jäänyt myös lintutieteen historiaan. Hän kirjoitti teokset "Experiments and Observations on the Singing of Birds" ja "Essay on the Language of Birds", joissa hän varsin seikkaperäisesti ja pääosin oikein kuvasi lintujen laulutaidon oppimista. Toisaalta, Barrington vastusti voimakkaasti sellaista ajatusta, että pääskyt muka muuttaisivat talveksi etelään. Hän oli täysin varma siitä, että pääskyt viettivät talven horroksessa, vaikka hänellä ei ollut omakohtaisia todisteita asiasta.


title: Kohdunpoisto

text: Kohdunpoisto eli hysterektomia on kirurginen toimenpide, jossa naisen kohtu poistetaan. Tavallisimmat hyvänlaatuiset syyt kohdunpoistoon ovat myoomat, vuotohäiriöt ja kuukautiskivut, kohdun laskeumat ja endometrioosi. Kiireetöntä leikkaustarvetta arvioidaan yleensä pisteyttämällä potilaan oireet. Hoitoon pääsyn perusteena on 50 pisteen raja, josta poikkeavat hoitopäätökset on perusteltava kirjallisesti. Vaikka pisteraja ylittyisi, leikkausta ei pitäisi tehdä, jos siitä ei ole odotettavissa hyötyä potilaan liitännäissairaudet ja muut tekijät huomioon ottaen. Kuten aina ennen leikkausta, toimenpiteen hyödyt ja haitat on punnittava potilaskohtaisesti. Myomiin ja kuukautishäiriöihin on olemassa nykyisin myös muita vähemmän kajoavia sekä lääkkeellisiä hoitovaihtoehtoja, jota usein kannattaa kokeilla ennen kohdun poistoa.


title: Kohdunpoisto

text: Hyvänlaatuisten syiden takia tehdyt kohdunpoistot ovat Suomessa vähentyneet huomattavasti sitten 90-luvun; vuonna 1996 kohdunpoistoleikkauksia tehtiin yli 10 000, kun kymmenen vuotta myöhemmin määrä oli puoliintunut.


title: Kohdunpoisto

text: Kohtu saatetaan poistaa myös pahanlaatuisista syistä. Näistä tavallisimmat ovat kohdunrungon syöpä, munasarjasyöpä, kohdunkaulan syöpä ja sen esiasteet.


title: Kohdunpoisto

text: Kohdunpoiston yhteydessä voidaan usein poistaa myös munanjohtimet munasarjasyövän riskin vähentämiseksi. Munasarjat poistetaan kohdunpoiston yhteydessä yleensä vasta naisen ollessa lähellä vaihdevuosi-ikää, jolloin niiden hormonitoiminta on jo loppunut tai loppumassa.


title: Kohdunpoisto

text: Kohtu voidaan poistaa avoleikkauksessa, emättimen kautta (vaginaalisesti) tai tähystysleikkauksella (laparoskopia). Avoleikkaukset ovat vähentyneet Suomessa viimeisten 20 vuoden aikana, ja nykyisin leikkaus tehdään yleisimmin joko laparoskooppisesti tai vaginaalisesti. Kohdunpoistotapaan vaikuttaa mm. kohdun koko, naisen synnyttäneisyys ja anatomia (esimerkiksi laskeuman olemassaolo ja korjaustarve, ylipaino) sekä leikkaajan osaaminen. Avoleikkaus ja tähystysleikkaus tehdään aina yleisanestesiassa, mutta vaginaalinen kohdunpoisto voidaan tehdä myös selkäydinpuudutuksessa, jolloin potilas on leikkauksen aikana hereillä.


title: Kohdunpoisto

text: Avoleikkauksessa leikkaushaava tehdään joko vaakasuoraan häpyluun yläpuolelle tai alakeskiviiltona pystyyn navan alle. Tähystysleikkauksessa vatsanpeitteisiin tehdään yleensä 3–4 muutaman senttimetrin pituista haavaa, jota kautta troakaarit eli instrumenttien käytön mahdollistavat putket asetetaan vatsaonteloon. Vaginaalisessa kohdunpoistossa ainoa leikkaushaava on emättimen pohjukassa. Avoleikkauksen jälkeen sairasloma on yleensä 4 viikkoa, vaginaalisen ja laparoskooppisen kohdunpoiston jälkeen 2–3 viikkoa.


title: Kohdunpoisto

text:
Leikkauksen aikaiset komplikaatiot:
Leikkauksen jälkeiset komplikaatiot:
Myöhäiskomplikaatiot:


title: Christian Sund

text: Ulf Christian Johannes Sund (s. 28. joulukuuta 1978 Vaasa) on entinen suomalainen jalkapalloilija. Hän oli pelipaikaltaan keskikenttäpelaaja.


title: Christian Sund

text: Sund aloitti uransa kasvattajaseurassaan BK-IFK:ssa. Hän pelasi nuorena kahdesti ulkomaisissa seuroissa, Englannin kolmannella sarjatasolla pelanneessa Crewe Alexandrassa sekä Ruotsin Allsvenskanissa pelanneessa Östers IF:ssä, mutta ei koskaan tehnyt debyyttiä niiden edustusjoukkueissa. Sund palasi Suomeen Vaasan Palloseuraan, jonka riveissä hän nousi nopeasti Veikkausliiga-pelaajien huipulle. Hän siirtyi kaudeksi 2003 VPS:sta Helsingin Jalkapalloklubiin, jossa hän ei saanut lyötyä itseään lopullisesti läpi. Sund voitti seurassa kuitenkin Suomen mestaruuden ja Suomen Cupin. Helsingistä Sund siirtyi FC Lahteen, josta ura jatkui Norjaan Stabækiin. Sund palasi kuitenkin takaisin FC Lahteen kesken kauden 2006. Vuonna 2008 hän palasi perhesyiden vuoksi Vaasaan pelaamaan Ykkösen Vasa IFK:hon. Kaudeksi 2009 Sund siirtyi Veikkausliigaan nousseeseen Jyväskylän Jalkapalloklubiin. Sund siirtyi kaudeksi 2011 Seinäjoen Jalkapallokerhoon.


title: Christian Sund

text: Veikkausliigassa Sund on urallaan pelannut 204 ottelua ja tehnyt 15 maalia.


title: Phil Lanzon

text: Phil Lanzon (s. 23. maaliskuuta 1950) on brittiläinen kosketinsoittaja, joka tunnetan parhaiten hard rock -yhtye Uriah Heepin kautta, jonka jäsenenä hän on ollut vuodesta 1986 lähtien. Tätä ennen hän on soittanut mm. Grand Prix -nimisessä rock-yhtyeessä.


title: Phil Lanzon

text: Phil Lanzon julkaisi vuonna 2017 ensimmäisen sooloalbuminsa, nimeltään "If You Think I'm Crazy!"


title: Laurie Main

text: Laurence George ”Laurie” Main (29. marraskuuta 1922 – 8. helmikuuta 2012) oli australialaissyntyinen näyttelijä. Vaikka hän esiintyi monissa elokuvissa ja televisiosarjoissa, hänet tunnetaan ehkä parhaiten 1980-luvulla Disney Channelilla esitetyn "Welcome to Pooh Corner" -lastensarjan juontamisesta ja sen kertojana toimimisesta.


title: Laurie Main

text: Main syntyi Melbournessa, mutta lähti kotoaan 16-vuotiaana. Hän muutti Australiasta Englantiin ja sieltä edelleen Yhdysvaltoihin 1950–1960-lukujen vaihteessa. Hän työskenteli teatterin parissa jo Englannissa ja debytoi Broadwayllä 1959.


title: Laurie Main

text: Main esiintyi lukuisissa televisiosarjoissa ja -ohjelmissa vierailevana esiintyjänä. Näihin lukeutuivat muiden muassa vierailut sarjoissa "Wagon Train", "Alfred Hitchcock esittää", "Maverick", "Minä vakooja", "The Girl from U.N.C.L.E.", "Salainen agentti 86", "The Andy Griffith Show", "That Girl", "Ironside", "The Monkees", "Hogan’s Heroes", "Mayberry R.F.D.", "Kummitus ja rouva Muir", "Daniel Boone", "Family Affair", "Vaimoni on noita", "The Partridge Family", "McMillan & Wife", "Land of the Lost", "Pieni talo preerialla", "Punky Brewster" ja "Murhasta tuli totta".


title: Laurie Main

text: 1990-luvun alun jälkeen Main ei enää esiintynyt elokuvissa tai televisiossa.


title: Xbox Games Store

text: Xbox Games Store (aiemmin Xbox Live Marketplace) on Microsoftin tarjoama latauspalvelu Xbox 360- ja Xbox One -pelikonsoleille. Palvelussa on tarjolla niin ilmaisia kuin maksullisiakin tuotteita, kuten lisäsisältöä videopeleihin sekä digitaalisia kokoversioita peleistä. Maksullisiin tuotteisiin vaadittiin aiemmin Microsoft Pointseja eli pisteitä, joilla maksu tapahtuu. Pisteitä pystyi ostamaan joko tavarataloista tai pankkikortilla suoraan Xbox Livestä. Elokuussa 2013 Microsoft Pointseista luovuttiin, ja siirryttiin käyttämään paikallista valuuttaa.


title: Kafkamaisuus

text: Kafkamaisuus on eponyymi, jolla kuvataan käsitteitä, tilanteita ja ajatuksia, jotka tuovat mieleen kirjailija Franz Kafkan tuotannon, etenkin hänen romaaninsa "Oikeusjuttu" ja "Linna" sekä pienoisromaanin "Muodonmuutos."


title: Kafkamaisuus

text: Termiä, jonka määritelmä on hyvin joustava, on myös luonnehdittu niin, että sille "on ominaista järjetön, hämmentävä, usein uhkaava monimuotoisuus: "kafkamainen byrokraattisuus"" ja sille "on ominaista epätodellinen vääristyneisyys ja usein tunne vaaran uhasta: "Kafkamaiset kuvitelmat tunteettomasta kuulustelusta, valeoikeudenkäynneistä, passin takavarikoinnista... ahdistavat hänen viatonta mieltään"" — The New Yorker.


title: Kafkamaisuus

text: Woody Allenin elokuvassa "Annie Hall" luonnehtii muuan Alvy Singerin seuralaisista seksiä tämän kanssa "kafkamaiseksi".


title: Cyma

text: Cyma on kiinalainen airsoft-aseiden valmistaja. Cyman AK-47 on hinta-laatu-suhteensa ansiosta nuorien aloittelijoiden suosiossa.


title: UD Melilla

text: Union Deportiva Melilla on jalkapalloseura, joka tulee Melillan kaupungista Espanjasta. Joukkue on perustettu vuonna 1976 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadiona toimii 12 000-paikkainen Estadio Municipal Álvarez Claro.


title: UD Melilla

text: Joukkue on pelannut suurimman osan historiastaan Segunda División B:ssä ja yhtäjaksoisesti kaudesta 1987–1988 lähtien.


title: Tero Mäntylä

text: Tero Mäntylä (s. 18. huhtikuuta 1991 Seinäjoki) on suomalainen jalkapalloilija, pelipaikaltaan laita- ja keskuspuolustaja. Hän edustaa Veikkausliigassa pelaavaa FC Interiä.


title: Tero Mäntylä

text: Mäntylä on TP-Seinäjoen kasvatti. Hän teki Portsmouthin kanssa kolmevuotisen sopimuksen helmikuussa 2008. Mäntylä oli mukana edustusjoukkueen harjoituksissa sekä pelasi seuran reservijoukkueessa kahdessa ottelussa Aston Villaa ja Stoke Cityä vastaan.


title: Tero Mäntylä

text: Mäntylän sopimus Portsmouthin kanssa päättyi keväällä 2010, ja muun muassa Örebro oli kiinnostunut hänestä. Elokuussa 2010 Mäntylä teki loppukauden mittaisen sopimuksen Veikkausliigassa pelaavan Turun Interin kanssa. Hän debytoi seurassa ja samalla Veikkausliigassa 8. elokuuta 2010 ottelussa KuPSia vastaan, kun hän pääsi vaihdosta kentälle Daniel Antúnezin tilalle. Lokakuussa hänet valittiin Veikkausliigan kuukauden tähdistökentälliseen. Marraskuussa 2010 seura käytti Mäntylän sopimuksessa olleen option.


title: Tero Mäntylä

text: Mäntylä teki 2,5 vuoden sopimuksen tammikuussa 2012 Bulgarian A PFG -liigassa pelaavan Ludogorets Razgradin kanssa. Hän saavutti seurassa sekä Bulgarian liigan että cupin mestaruuden kaudella 2011–2012.


title: Tero Mäntylä

text: Joulukuussa 2014 hän teki kolmen vuoden sopimuksen Aalesunds FK:n kanssa.


title: Tero Mäntylä

text: Mäntylä on edustanut Suomen nuorisomaajoukkueita. Hänellä on kokemusta poikien maaotteluista sekä alle 19-vuotiaiden maajoukkueesta. Mäntylä valittiin mukaan myös Suomen miesten maajoukkueeseen kesän 2014 Baltic Cupiin. Ennen turnausta Mäntylällä oli tilillään jo yksi A-maaottelu.


title: Tony Dees

text: Anthony Michael "Tony" Dees (s. 6. elokuuta 1963 Pascagoula, Michigan, Yhdysvallat) on yhdysvaltalainen pika-aitajuoksija.


title: Tony Dees

text: Dees saavutti Barcelonan olympialaisissa 1992 hopeaa 110 metrin aitajuoksussa ajalla 13,24. Sisäratojen MM-kilpailuissa hän sai pronssia 60 metrin aitajuoksussa Torontossa 1993 ajalla 7,43 ja Pariisissa 1997 ajalla 7,50. Ulkoratojen MM-kilpailuissa hän oli 110 metrin aitajuoksussa kahdeksas Stuttgartissa 1993 ja neljäs Sevillassa 1999.


title: Tony Dees

text: Dees sai elinikäisen kilpailukiellon jäätyään 2001 kolme kertaa kiinni nandrolonin käytöstä.


title: Viktor Jevsjukov

text: Viktor Aleksandrovitš Jevsjukov (; s. 6. lokakuuta 1956 Donetsk, Ukrainan SNT) on Neuvostoliittoa ja Kazakstania edustanut yleisurheilija, joka kilpaili keihäänheitossa. Hän edusti seuratasolla Dynamo Almatya. Jevsjukov voitti hopeaa Rooman MM-kisoissa 1987 ja pronssia Stuttgartin EM-kisoissa 1986. Hän osallistui olympialaisiin kerran, Soulin kisoissa 1988. Tuolloin hän sijoittui viidenneksi tuloksella 82,32 metriä. Jevsjukov edusti Kazakstania arvokisoissa Stuttgartin MM-kisoissa 1993, mutta ei läpäissyt tuolloin karsintaa.


title: Sokrátis Papastathópoulos

text: Sokrátis Papastathópoulos (, s. 9. kesäkuuta 1988 Kalamáta) on kreikkalainen jalkapalloilija, joka edustaa Valioliigassa pelaavaa Arsenalia. Papastathópoulos pystyy pelaamaan puolustajana sekä puolustavana keskikenttäpelaajana. Hän on edustanut aikaisemmin muun muassa AEK Ateenaa, Genoaa, AC Milania, Werder Bremeniä ja Borussia Dortmundia.


title: Sokrátis Papastathópoulos

text: Papastathópoulos edustaa myös Kreikan maajoukkuetta. Hän edusti Kreikkaa vuoden 2010 MM-kilpailuissa, joissa pelatussa ottelussa Argentiinaa vastaan Papastathópoulos suoriutui onnistuneesti tehtävästään Lionel Messin vartioimisessa.


title: Beate Peters

text: Beate Edeltraud Peters (s. 12. lokakuuta 1959 Marl) on saksalainen entinen yleisurheilija, joka kilpaili keihäänheitossa. Hän edusti seuratasolla TV Wattenscheidia. Peters voitti pronssia Rooman MM-kisoissa 1987 ja Stuttgartin EM-kisoisa 1986. Hän osallistui olympialaisiin vuosina 1984 ja 1988. Peters sijoittui Los Angelesissa 1984 seitsemänneksi ja Soulin kisoissa 1988 neljänneksitoista. Hän voitti kotimaansa mestaruuskilpailuissa yhteensä kahdeksan mitalia, joista kaksi oli kultaisia, kolme hopeisia ja kolme pronssisia.


title: Beate Peters

text: Peters on lesbo ja asuu yhdessä entisen seitsenottelija Sabine Braunin kanssa.


title: Jack Pierce

text: Jack Warren Pierce (s. 23. syyskuuta 1962 Cherry Hill, New Jersey, Yhdysvallat) on yhdysvaltalainen pika-aitajuoksija, olympia- ja MM-mitalisti.


title: Jack Pierce

text: Pierce sijoittui 110 metrin aitajuoksussa neljänneksi Rooman MM-kilpailuissa 1987 ajalla 13,41. Tokion MM-kilpailuissa 1991 hän sai hopeaa juostuaan saman ajan, 13,06, kuin kilpailun voittanut Greg Foster Barcelonan olympialaisissa 1992 hän sai pronssia ajalla 13,26, jonka juoksi myös neljänneksi sijoittunut Tony Jarrett.


title: Jack Pierce

text: Pierce sai Stuttgartin MM-kilpailuissa 1993 pronssia ajalla 13,06. Göteborgin MM-kilpailuissa 1995 hän sijoittui neljänneksi. Hän juoksi ennätyksensä 12,94 Atlantassa 22. kesäkuuta 1996.


title: Zen (albumi)

text: Zen on Automatic Eyen toinen studioalbumi, joka on julkaistu maaliskuussa 2010. Se debytoi Suomen virallisen listan sijalla 46.


title: Kristiinankaupungin vaakuna

text: Kristiinankaupungin vaakuna on Kristiinankaupungin tunnus. Vaakunan aihe perustuu kaupungille 1652 vahvistettuun sinettiin, ja se viittaa kaupungin merenrantasijaintiin.


title: Kristiinankaupungin vaakuna

text: Vaakunan selitys on ”aaltokoroisen, hopea-sinihalkoisen kilven oikeassa kentässä yksitoista kentästä kasvavaa vihreää kuusta asetettuina 3 + 3 + 3 + 2.” Vaakunan on piirtänyt uudelleen vanhan vaakunan pohjalta Olof Eriksson, ja Kristiinankaupungin valtuusto hyväksyi sen kokouksessaan 30. kesäkuuta 1960. Sisäasiainministeriö vahvisti vaakunan käyttöön 25. marraskuuta samana vuonna. Sinetissä alun perin esiintyneet puukuviot on vaakunassa tulkittu kuusiksi.


title: Viiri (täsmennyssivu)

text: Viiri voi tarkoittaa seuraavia:


title: Väinö Weckström

text: Väinö Weckström on suomalainen näyttelijä ja ohjaaja. Hän näytteli Käenpesä-televisiosarjassa Luukas Karstulaa. Hän on toiminut ohjaajana muun muassa Lahden nuorisoteatterissa sekä Kärkölän, Hollolan Honkalinnan ja Kuhmon Multikankaan kesäteattereissa.


title: Väinö Weckström

text: Näyttelijänä hänet muistetaan esimerkiksi Luukas Karstulan roolista tv-sarjassa Käenpesä vuosina 2006–2007 sekä pääosaroolista Väinö Weckströmin ja Satu Säävälän käsikirjoittamassa Pesäkallion kesäteatterin menestyksekkäimmässä näytelmässä "Raitilla – Rauli Badding". Hän on esiintynyt myös elokuvissa Hymypoika (2003), Ganes (2007) sekä lyhytelokuvassa Vuokraisäntä (2011).


title: Väinö Weckström

text: Väinö Weckström on kunnostautunut viime vuosina myös erittäin aktiivisena ohjaajana: Pesäkallion kesäteatterin lisäksi hän on vaikuttanut Nastolan Pisarateatterissa, Kärkölän Huovilan puistossa, Hollolan Honkalinnassa, Kuhmon Multikankaalla, Mallusjoen Näyttämöllä Orimattilassa sekä Lahden Nuorisoteatterissa.


title: Väinö Weckström

text: Väinö Weckström työskentelee nykyään freelance ohjaaja-näyttelijänä ja tekee säännöllisesti myös paljon erilaisia äänituotantoja.


title: Väinö Weckström

text:
Satu Säävälä ja Väinö Weckström käsikirjoittivat parissa vuodessa "Raitilla – Rauli Badding" -näytelmän, joka oli Pesäkallion kesäteatterin (Lahti) ohjelmistossa kesällä 2013. Lehtiarvostelut Weckströmin roolityöstä Baddingina ja erityisesti hänen Baddingin laulujen tulkinnastaan olivat loistavia. Näytelmä keräsi Pesäkallion kesäteatterin ennätysyleisömäärän yli 10 000 katsojaa.
”"Kivoja dramaturgisia keksintöjä on paljon – kuten eri-ikäiset Raulit (Weckström, Kale Läntelä, Tuomo Mutru) samanaikaisesti lavalla – vaikka osa jää vähän irrallisiksi."


title: Väinö Weckström

text: "Kaikki menisi kuitenkin hukkaan, jos päähenkilö ja musiikkinumerot eivät toimisi. Se pelko on turha: vedot ovat komeita ja Weckström Raulina ilmiömäinen.”"


title: Väinö Weckström

text: ”"Weckströmin roolityöskentely on taitavaa, mutta varsinkin laulut hän esittää vastaansanomattoman hienosti, koskettavasti ja aika lailla Somerjoelta kuulostaen. Moneen otteeseen yleisössä tuntee tai toivoo olevansa oikealla keikalla."” -


title: Väinö Weckström

text: "”"Väinö Weckströmin" näyttelijätyö Raulina on koko esityksen sielu, joka hengittää kuin Baddingin taiteilijankutsumuksen oikukkaalla inhimillisyydellä suoraan katsojan sydänsykkeeseen: yhtäaikaa pohjaton luomistuska sekä kaiken voittava musiikin voimalataus valtaa hänet ja hurmaa meidät täydellisesti. Weckström laulaa esityksen lukuisat sävellykset koruttoman kauniisti, omatulkintaisesti ja hänen puheensa, dialoginsa ja äänenpainonsa vakuuttavat rytmitajullaan ja luontevuudellaan suorastaan karismaattisilta.”" - 27.7.2013 Tarmo Virtanen/ Lahen uutisia


title: Väinö Weckström

text: Oma Lähiön Pete Salomaa kirjoitti seuraavaa:


title: Väinö Weckström

text: ”"Näytelmän kantava voima on Baddingin roolissa loistava Väinö Weckström, joka on omaksunut Badding-maneerit täydellisesti ääntä myöten. Roolissa ei tarvita peruukkeja tai silmälaseja alleviivatakseen hahmoa, tämä mies elää Baddingin roolin. Lisäksi Weckström on loistava laulaja, jota kuuntelee mielellään.” -"


title: Väinö Weckström

text: Weckström on todennut tavoitteistaan näyttelijänä Nastolan Pisarateatterin blogihaastattelussa 14.5.2014 seuraavasti: ”"Tavoitteeni on tehdä laaja-alaista teatteria, klassikoista hömppään. Näyttelijänä haluaisin päästä haastamaan itseäni kunnolla, kuten esimerkiksi" Who’s that life anyway "Harrisonin roolissa. Mainittava kuitenkin, että esimerkiksi viime vuoden Badding Pesäkallion kesäteatterissa oli yksi tällainen rooli.”" Siihen millainen ohjaaja hän on, hän toteaa samassa haastattelussa: ”"Alkuun lempeä. Vaativampi sitten etenemisen myötä. Pyrin huomioimaan ja asettumaan näyttelijän asemaan, mihin suuntaan siitä on luontevaa lähteä etenemään.” [–]" ”"Huutaminen on mielestäni turhaa. Siten vain lukitsee näyttelijän. Ohjaajana olen semmoinen Clint Eastwood-tyyppi. ”" -


title: Väinö Weckström

text: Keväällä 2016 Weckström on ohjaajana muun muassa Mallusjoen Näyttämön produktiossa Liian paksu perhoseksi.


title: Väinö Weckström

text: ”"Televisioversionakin nähty Liian paksu perhoseksi -näytelmä sai ensi-iltansa viime viikon perjantaina Mallusjoella. Näytelmä pohjautuu Sisko Istanmäen romaaniin, ja näyttämösovituksen on tehnyt Jukka Keinonen.”" [–] ”"Ohjaaja Väinö Weckström on niin ikään onnistunut loistavasti. Hänen ansiostaan mallusjokelaisten esitys ilahduttanee monen maun katsojakuntaa. Näyttelijöiden roolisuorituksissa on nähtävissä kokeneen ohjaajan tarkkuus ja kädenjälki, mutta kokonaisuus ei ole väkinäinen".”


title: Roope Salminen

text: Roope Salminen (s. 11. joulukuuta 1989) on suomalainen näyttelijä, laulaja ja juontaja. Hän näytteli Yle TV1:n draamasarjassa "Kotikatu" Jan-Erik Talvelaa eli Narskua syksystä 2009 lähtien aina sarjan loppuun, vuoteen 2012 saakka.


title: Roope Salminen

text: Salminen luotsaa myös Roope Salminen & Koirat -nimistä yhtyettä, joka aluksi esitti coverversioita tunnetuista hip hop -kappaleista. Vuonna 2010 perustettu yhtye sai levytyssopimuksen Warner Music Finlandin kanssa maaliskuussa 2014. Yhtyeen "Madafakin darra" -single myi platinaa maaliskuussa 2016.


title: Roope Salminen

text: Salminen tunnetaan myös juontajana. Hän on juontanut "Uuden Musiikin Kilpailua" vuosina 2015 ja 2016. Vuoden 2015 UMK:n päätyttyä Salminen siirtyi kilpailemaan MTV3-kanavalla esitettävään "Tähdet, tähdet" -kilpailuun. Keväällä 2015 hän juonsi "Koomikot"-televisiosarjaa ja syksyllä "Hittikärpästä". Hän on haastattelijana keskusteluohjelmissa "Enbuske, Veitola & Salminen" sekä "Roope Salminen Show". Roope Salminen palkittiin 2016 Musiikki & Media -gaalassa Vuoden mediapersoonaksi.


title: Roope Salminen

text: Syksyllä 2016 sekä keväällä 2017 Salminen nähtiin "The Rocky Horror Show’ssa" Brad Majorsin roolissa. Näytelmää esitettiin Helsingissä, Turussa ja Tampereella. Näytelmän ohjasi Sami Saikkonen.


title: Roope Salminen

text: Keväällä 2017 Salminen toimi "Putous"-ohjelman juontajana ja näyttelijänä. Hän jatkoi ohjelmassa myös keväällä 2018. Toukokuussa 2018 Putouksen uutisoitiin jatkuvan syksyllä 2018 ja että Salminen jatkaa ohjelman juontajana.


title: Roope Salminen

text: Kesäkuussa 2018 Roope Salminen otti voimakkaasti kantaa Aki Ruotsalan erottamiseksi Pori Jazzin toimitusjohtajan paikalta kohussa, jossa Ruotsalaa syytettiin homojen eheytymiskampanjan kannattamisesta. Salminen twiittasi, että Pori Jazeilla on ihan paska meininki ja kuinka Aki Ruotsala ajattelee väärin. Salmisen ja muiden julkisuuden henkilöiden julkinen paine kasvoi mittasuhteisiin, jossa Ruotsala erotettiin Porin Jazzin hallituksen pikakokouksen jälkeen.


title: Roope Salminen

text: Salmisen vanhemmat ovat näyttelijät Eppu Salminen ja Minna Turunen, joista viimeksi mainitulle Salminen on omistanut 2016 julkaistun kappaleen "Sinulle mutsi". Hänen isoisänsä on visailulegenda Reijo Salminen ja tätinsä näyttelijä-koomikko Krisse Salminen. Roope Salmisella on synnynnäinen sydänvika supraventrikulaarinen takykardia. Hän alkoi seurustella vuonna 2015 Sara Siepin kanssa ja he asuivat avoliitossa vuodesta 2016 vuoden 2018 syksyyn asti, kunnes erosivat.


title: CD Badajoz

text: Club Deportivo Badajoz, S.A.D. on jalkapalloseura, joka tulee Badajozin kaupungista Espanjasta. Joukkue on perustettu 15. elokuuta 1905 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 15 598-paikkainen Estadio Nuevo Vivero.


title: CD Badajoz

text: Joukkue on pelannut historiansa aikana maan kolmella eri kansallisella sarjatasolla Segunda División, Segunda División B ja Tercera División. Joukkue pelasi yhtäjaksoisesti vuodet 1992–2003 toiseksi korkeimmalla sarjatasolla Segunda Divisiónissa, mutta suurimman osan historiastaan se on kuitenkin pelannut Tercera Divisiónissa.


title: Filippiinien vaakuna

text: Filippiinien vaakuna on Filippiinien kansallistunnus lipun, moton ja kansallislaulun ohella. Vaakunan valkopäämerikotka ja leijona symboloivat Filippiinien entisiä omistajia, Yhdysvaltoja ja Espanjaa. Keskellä oleva aurinko symboloi riippumattomuutta ja sen kahdeksan sädettä symboloivat Batangasis, Bulacanin, Caviten, Manilan, Lagunan, Nueva Ecijan, Pampangan ja Tarlacin maakuntia. Kolme viisikantaista tähteä symboloivat maan kolmea maantieteellistä aluetta Mindanaoa, Visayasia ja Luzonia.


title: UD Logroñés

text: Unión Deportiva Logroñés, S.A.D. on jalkapalloseura, joka tulee Logroñon kaupungista Espanjasta. Joukkue on perustettu vuonna 2009 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 16 000-paikkainen Estadio Las Gaunas.


title: UD Logroñés

text: Joukkue on perustettu 24. kesäkuuta 2009 ja se pelasi historiansa ensimmäisen kauden Segunda División B:ssä, josta se oli saanut vapaaksi jäänneen paikan Varealta.


title: UD Logroñés

text: Logroñésin reservijoukkue sijoittui La Riojan alueellisessa sarjassa kolmanneksi kaudella 2009–2010 ja nousi täten alimmalle kansalliselle sarjatasolle Tercera Divisióniin.


title: Pier Gonella

text: Pier Gonella (s. 26. maaliskuuta 1977) on Genovastä (Italia) kotoisin oleva heavy metal -yhtyeen, Mastercastle kitaristi. Hän aloitti kitaransoiton 15-vuotiaana ja on jatkanut samalla linjalla aina nykyhetkeen asti.


title: CD Mirandés

text: Club Deportivo Mirandés on jalkapalloseura, joka tulee Miranda de Ebron kaupungista Kastilia ja Leónin alueelta Espanjasta. Seura perustettiin 3. toukokuuta 1927, ja sen edustusjoukkue pelaa maan kolmanneksi korkeimmalla sarjatasolla Segunda División B:ssä. Seuran kotistadion on 6 000 -paikkainen Estadio Municipal de Anduva.


title: CD Mirandés

text: Mirandés on pelannut suurimman osan historiastaan, yhteensä 50 kautta, Tercera Divisiónissa, joka oli alun perin maan kolmanneksi korkein sarjataso ja vuodesta 1977 alkaen neljänneksi korkein. Seura on saavuttanut Tercerassa lohkovoiton neljästi. Segunda División B:ssä Mirandés teki ensiesiintymisensä sarjan ensimmäisellä kaudella 1977–1978. Kaudella 2011–2012 seura saavutti poikkeuksellista menestystä yltämällä välieriin cup-kilpailu Copa del Reyssä, jossa se pudotti muun muassa korkeimmalla sarjatasolla Primera Divisiónissa pelanneet Villarrealin, Racingin ja Espanyolin. Se oli Figueresin jälkeen vasta toinen näin pitkälle kilpailussa päässyt kolmanneksi korkeimman sarjatason seura. Välierissä Mirandés kärsi kuitenkin selvän 8–3-tappion Athleticille.


title: CP Cacereño

text: Club Polideportivo Cacereño on jalkapalloseura, joka tulee Cáceresin kaupungista Espanjasta. Joukkue on perustettu vuonna 1919 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 7 000-paikkainen Estadio Príncipe Felipe.


title: CP Cacereño

text: Joukkue on pelannut historiansa aikana maan kolmella eri kansallisella sarjatasolla. Se pelasi kauden 1952–1953 toiseksi korkeimmalla sarjatasolla Segunda Divisiónissa, mutta on kuitenkin pelannut suurimman osan historiastaan alimmalla kansallisella sarjatasolla Tercera Divisiónissa.


title: UB Conquense

text: Unión Balompédica Conquense on jalkapalloseura, joka tulee Cuencan kaupungista Espanjasta. Joukkue on perustettu vuonna 1946 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 3 500-paikkainen Complejo Deportivo La Fuensanta.


title: UB Conquense

text: Joukkue on pelannut suurimman osan historiastaan alimmalla kansallisella sarjatasolla Tercera Divisiónissa. Kaudesta 1998–1999 asti se on pelannut yhtäjaksoisesti Segunda División B:ssä, lukuun ottamatta kautta 2006–2007, jonka se pelasi Tercera Divisiónissa.


title: Juan Cruz Álvarez

text: Juan Cruz Álvarez (s. 20. marraskuuta 1985 Arrecifes, Argentiina) on argentiinalainen moottoriurheilija. Hän on kilpaillut Formula Renault- ja World Series Light -sarjoissa vuonna 2003, World Series by Nissan -sarjassa vuonna 2004, GP2-sarjassa kaudella 2005 ja TC2000-sarjassa vuonna 2007. Álvarez voitti World Series Light -sarjan mestaruuden vuonna 2003. GP2-urallaan hän saavutti 4,5 pistettä, jotka tulivat Belgian kilpailuista. Nykyään Álvarez kilpailee Top Race V6 -sarjassa.


title: Ralph Brown

text: Ralph William John Brown (s. 18. kesäkuuta 1957 Cambridge, Cambridgeshire, Englanti) on brittiläinen näyttelijä ja käsikirjoittaja, joka tunnetaan muun muassa elokuvista "Alien³", "" ja "Merirosvoradio". Televisiossa hän on näytellyt muun muassa Frank Morgania "Life on Mars" -televisiosarjan viimeisissä jaksoissa. Hän on kirjoittanut palkitun näytelmän "Sanctuary" ja brittiläisen elokuvan "New Year’s Day".


title: Douglas Spalding

text: Douglas Alexander Spalding (s. noin 1840 Lontoo - 1877) oli englantilainen biologi, joka oli eläinten käyttäytymisen eli etologian pioneeri.


title: Douglas Spalding

text: Spalding oli työläisperheen lapsi. Hän kävi koulua työn ohessa, ja opiskeli 1862 filosofiaa ja kirjallisuutta Aberdeenin yliopistossa Skotlannissa, jossa filosofi Alexander Bain salli hänen osallistua luennoille ilmaiseksi. Vuoden kuluttua hän palasi Lontooseen, ja valmistui myöhemmin lakimieheksi. Hän sairastui tuberkuloosiin ja matkusti Eurooppaan etsimään hoitoa. Avignonissa hän 1860-luvun lopulla tutustui John Stuart Milliin. Keskustelujen seurauksena Spalding kiinnostui biologiasta ja ryhtyi tekemään uraa uurtavaa siipikarjatutkimusta.


title: Douglas Spalding

text: Spalding tutki erityisesti kananpoikasten leimautumista, mitä varten hän kiinnitti pienet huput vastakuoriutuneiden poikasten päähän, ja poisti huput eri aikoina. Eri-ikäiset poikaset reagoivat häneen eri tavalla, ja Spalding todisti ensimmäisenä niin sanotun sensitiivisen periodin eli herkän vaiheen, joka tarkoittaa, että mikäli poikanen ei leimaudu emoonsa kolmen ensimmäisen elinpäivänsä aikana, ei leimautumista sen jälkeen enää tapahdu. Kokeiden suorittamisen suhteen Spalding oli erittäin tarkka. Hän hautoi munat pussissa, joka oli ripustettu höyryävän kattilan yläpuolelle, ja avasi munat noin vuorokautta ennen poikasten kuoriutumista, jolloin niiden silmät eivät olleet vielä auenneet. Hän kiinnitti hyvin ohuen pussin kuminauhalla poikasen päähän. Pussi esti poikasta syömästä, mutta ruskuaisvarastonsa turvin se selvisi hengissä useita päiviä.


title: Douglas Spalding

text: Spalding oli ensimmäinen, joka ymmärsi kokeiden suorittamisen tärkeyden opitun käyttäytymisen ja vaistonvaraisen käyttäytymisen erottamiseksi. Spaldingin ensimmäinen tutkielma (Brighton, 1872) herätti laajaa huomiota ja ylistystä tiedepiireissä. Psykologia eli ihmisen käyttäytymistutkimus oli myös uusi oppiala, ja psykologit hyökkäsivät Spaldingin tutkimuksia vastaan, koska Spalding arvosteli heidän hataria tutkimusmenetelmiään. Painostus oli niin ankaraa, että Spaldingin maine tahraantui, ja hänen tutkimustuloksensa hämärtyivät. Konrad Lorenz sittemmin sai kunnian tulla mainituksi etologian isänä, vaikka Spalding oli jo kymmeniä vuosia aikaisemmin tehnyt perustavanlaatuisia tutkimuksia.


title: Tšadin jalkapallomaajoukkue

text: Tšadin jalkapallomaajoukkue edustaa Tšadia jalkapallon miesten maaotteluissa. Joukkuetta hallinnoi Tšadin jalkapalloliitto. Se ei ole esiintynyt koskaan jalkapallon arvokisoissa.


title: Reid Scott

text: Reid Scott (s. 19. marraskuuta 1977 Albany, New York) on yhdysvaltalainen näyttelijä. Parhaiten hänet tunnetaan roolistaan televisiosarjasta "Rouva varapresidentti".


title: Reid Scott

text: Tämän lisäksi hänet tunnetaan roolistaan Brendan Dorffina televisiosarjassa "My Boys". Hän on myös esiintynyt monessa televisiomainoksessa, saippuasarjassa "All My Children" ja off-Broadway-näytelmässä "Cargo". Lisäksi hänet tunnetaan elokuvasta "Amusement" (2009).


title: Gotthardin maantietunneli

text: Gotthardin maantietunneli on Alppien läpi kulkeva maantietunneli Sveitsissä välillä Göschenen–Airolo, reitillä Zürich–Milano. Tunneli on osa Sveitsin valtatietä A2 (Basel–Chiasso). Tunnelin pituus on 16,9 kilometriä, ja se on maailman kolmanneksi pisin maantietunneli.


title: Gotthardin maantietunneli

text: Gotthardin maantietunneli on merkittävä ajoreitti Italiasta Sveitsiin ja Saksaan. Tunnelin kautta kulkee vuosittain noin 6 miljoonaa autoa, joista miljoona on kuorma-autoja.


title: Gotthardin maantietunneli

text: Tunneli on yksiaukkoinen ja kaksikaistainen, vaikka tiet tunnelin molemmissa päissä ovat nelikaistaisia moottoriteitä. Tunnelin muuttamisesta kaksiaukkoiseksi järjestettiin kansanäänestys 28. helmikuuta 2016. Toisen tunnelin rakentamista kannatti 57 prosenttia äänestäneistä. Alustavien suunnitelmien mukaan lisätunnelin rakentaminen aloitetaan noin vuonna 2020. Uuden tunnelin rakentamisen ja nykytunnelin korjaamisen arvoidaan maksavan 2,8 mrd. Sfr.


title: Radcliffe

text: Radcliffe on muun muassa seuraavien henkilöiden sukunimi:


title: Sankt Gotthardin sola

text: Sankt Gotthardin sola (, ) on alppisola Sveitsissä. Sen korkein kohta on 2 018 metrin korkeudessa meren pinnasta. Sola yhdistää Urin kantonin Andermattin ja Ticinon kantonin Airoloon. Sola on ikivanha kulkureitti. Solatie on otettu käyttöön 1830-luvulla.


title: Sankt Gotthardin sola

text: Gotthardin solatie on kansallinen valtatie numero 2 (H2). Tie on talvisin suljettu. Viime vuosina katkos on kestänyt säätilanteesta riippuen 6–7 kuukautta, marraskuulta toukokuulle. Käytännössä Gotthardin rautatie- ja maantietunnelit ovat korvanneet tien kuljetusreittinä, mutta matkailureittinä sola on edelleen kesäisin ahkerassa käytössä.


title: Akira Takeuchi

text: Akira Takeuchi (s. 13. huhtikuuta 1939 Tokio) on japanilainen arkkitehti. Takeuchi on tutkinut vanhojen suomalaisten puukirkkojen tukipilarirakennetta ja tehnyt aiheesta väitöskirjan, joka on tarkastettu Tokiossa Japanissa ja ilmestynyt kirjana japaniksi. Hänen varsinainen työnsä oli ennen eläkkeelle jääntiä Mitsubishin arkkitehtiosastolla, jossa hän suunnitteli pilvenpiirtäjiä.


title: Akira Takeuchi

text: Takeuchi aloitti väitöskirjan teon Tampereen teknillisessä korkeakoulussa ja sai työlleen apurahaa Kulttuurirahastolta ja Valtion rakennustaidetoimikunnalta. Hänen väitöskirjassaan tutkimiinsa kirkkoihin sisältyy myös muiden Pohjoismaiden kirkkoja. Tuorein kirkko on 1778 valmistunut Ruoveden kirkko. Takeuchi jatkaa sen jälkeen nuorempien kirkkojen tutkimusta. Väitöskirja on sikäli ainutlaatuinen, että suomalaisia puukirkkoja on sitä ennen tutkittu lähinnä taidehistoria näkökulmasta.


title: Akira Takeuchi

text: Takeuchin toinen kirja on nimeltään "Tutkimusretkellä suomalaisissa puukirkoissa", se ilmestyi keväällä 2013.


title: Koripallon Espanjan supercup

text: Koripallon Espanjan supercup on vuosittain järjestettävä seurajoukkueiden kilpailu. Supercupiin osallistuvat seuraavat joukkueet:


title: Afrodite ja kuolema

text: Afrodite ja kuolema () on Ritta Jacobssonin kirjoittama romaani, joka julkaistiin vuonna 2006. Teos ilmestyi suomeksi vuonna 2009 Hannele Louhivuoren suomentamana. Suomennoksen on kustantanut Nemo. Kirja on voittanut Spårhunden -palkinnon vuonna 2006. Spårhunden-palkinto on Ruotsissa vuoden parhaalle lasten ja nuorten salapoliisiromaanille myönnettävä palkinto.


title: Afrodite ja kuolema

text: "Afrodite ja kuolema" on Afrodite-kirjasarjan ensimmäinen osa. Sarjaan kuuluu viisi kirjaa, joista ensimmäisen lisäksi on suomennettu "Afrodite ja petos" ().


title: Afrodite ja kuolema

text: Afroditen, kirjan päähenkilön, luokkatoveri Mikaela katoaa ja muutaman päivän kuluttua hänet löydetään metsästä kuolleena. Afrodite haistaa tapauksessa jotain omituista ja rupeaa selvittämään, miksi Mikaela on kuollut. Afrodite kohtaa vaarallisia tilanteita, syyttää vääriä ihmisiä ja rakastuu naapurissa asuvaan Linukseen. Mikaelan murhan selvittäminen ei tunnu etenevän mihinkään suuntaan, kunnes johtolangat rupeavat yhdistymään toisiinsa ja Afrodite alkaa päästä todellisen syyllisen jäljille.


title: Suuri tumma pilkku

text: Suuri tumma pilkku oli Neptunuksessa oleva myrsky, joka muistutti Jupiterin suurta punaista pilkkua. Se näkyi tummana pilkkuna, joten se sai nimekseen "Suuri tumma pilkku". Myrskyn arveltiin olevan jopa Maan kokoinen. Havainnot pilkusta perustuvat Voyager 2 -luotaimen Neptunuksen ohilentoon vuonna 1989. Hubble-avaruusteleskoopilla tehdyt havainnot vuonna 1994 paljastivat, että pilkku oli poissa. Pilkku oli joko hajonnut kaasukehään tai peittynyt siihen. Hubble löysi kuitenkin toisen pilkun Neptunuksen pohjoiselta pallonpuoliskolta, mikä johtuu planeetan kaasukehän nopeasta muuttumisesta.


title: Viktor Zaitsev

text: Viktor Zaitsev (; s. 26. maaliskuuta 1966 Taškent) on Neuvostoliittoa ja Uzbekistania edustanut yleisurheilija, joka kilpaili keihäänheitossa. Hän edusti seuratasolla taškentilaista Trud-seuraa. Zaitsev voitti hopeaa Splitin EM-kisoista 1990 tuloksella 83,30 metriä. Hän osallistui olympialaisiin kerran, Barcelonassa 1992. Zaitsev sijoittui tuolloin karsinnassa kolmanneksitoista ja oli ensimmäinen, joka putosi finaalista. Hän jatkoi kilpailu-uraansa vuoteen 1995 ja edusti viimeiset kilpailuvuotensa Uzbekistania.


title: Huvitutti

text: Huvitutti oli suomalainen lastenohjelma, jossa Mukaralla-yhtye keulahahmonaan Satu Sopanen laulatti ja leikitti lapsia konserteissa eri puolilla Suomea. Ohjelmaa kuvattiin vuosina 1998–2003, ja sitä esitettiin Yle TV2 -kanavalla.


title: Huvitutti

text: Alkuperäiseen "Mukarallan" kokoonpanoon kuuluivat Satu Sopanen (laulu, leikitys, kantele), Heikki Kangasniemi (viulu, mandoliini), Timo Lehtovaara (sähkö- ja kontrabasso), Tuomo Rönkkö (harmonikka) ja Mikko Taipale (rummut ja lyömäsoittimet). Myöhemmin Timo Lehtovaaran tilalle vaihtui Pasi Kallio. Myös Aarne Himberg on soittanut rumpuja muutamassa jaksossa.


title: Huvitutti

text: Useimmissa jaksoissa vieraili vaeltava Tuttiritari, jota esitti Jukka Leisti (muutamassa jaksossa Esko Rissanen). Tuttiritarin osuudet käsikirjoitti Petri Merta ja myöhemmin Silja Sillanpää. Yllätysvieraina nähtiin mm. "Pikku Kakkosesta" tutut Silja Sillanpää, Jyrki Laaksonen ja Taikuri Luttinen sekä "Hui hai hiisi" -ohjelman keiju Berenike Tähtikilpi (Anu Tuomi-Nikula) ja Matti Menninkäinen (Riku Suokas).


title: Sunset Beach Party

text:
Sunset Beach Party -festivaali on kaksipäiväinen, ja se järjestetään Karkkilassa joka vuosi. Festivaali pidetään Pyhäjärvi -nimisen järven uimarannalla.
Festivaalissa esiintyy suomalaisia ja joskus ulkomaalaisiakin artisteja. Festivaali järjestetään aina heinäkuussa.


title: Sunset Beach Party

text: Vuoden 2010 festivaalissa artisteina ovat muun muassa Jenni Vartiainen, Maija Vilkkumaa, Agents, MockShot, Blanko, Happoradio ja Herra Ylppö & Ihmiset.


title: Karen Forkel

text: Karen Forkel (s. 24. syyskuuta 1970 Wolfen) on saksalainen entinen yleisurheilija ja olympiamitalisti, joka kilpaili keihäänheitossa. Hän edusti Itä-Saksaa vuoteen 1990 saakka ja voitti maata edustaessaan hopeaa Splitin EM-kisoista 1990. Saksaa edustaessaan hän voitti pronssia Barcelonan olympialaisista 1992 ja hopeaa sekä Stuttgartin MM-kisoista 1993 että Helsingin EM-kisoista 1994.


title: Karen Forkel

text: Forkel edusti seuratasolla SV Hallea, jonka riveissä hän voitti yhteensä kuusi mitalia Saksan-mestaruuskilpailuista.


title: Olli-Pekka Salminen

text: Olli-Pekka Salminen (s. 31. heinäkuuta 1967) on koulutukseltaan julkishallinnon merkonomi Kemijärven kauppaoppilaitoksesta ja hallintotieteiden maisteri Tampereen yliopistosta. Hän toimi Karttulan kunnan virkaa sijaistavana hallintojohtajana vuosina 2003–2006, Keuruun kaupungin kaupunginsihteerinä vuosina 2006–2008, Tervon kunnanjohtajana vuosina 2008–2010, sekä Kemijärven kaupunginjohtajana vuodesta 2011 heinäkuuhun 2014.


title: Olli-Pekka Salminen

text: Salmisen kaupunginjohtajan tehtävät päättyivät Kemijärvellä Salmisen tekemään omaan esitykseen virkasuhteen purkamisesta johtajasopimuksen mukaisesti 1.8.2014 alkaen. Virkauran päättymistä edelsivät epäilyt kiusaamisesta ja varoitukset mm. alkoholin väärinkäytöstä ja taloudellisista epäselvyyksistä sekä poliisitutkinnat.


title: Olli-Pekka Salminen

text: Salmisella on nykyisin oma konsulttiyritys ja hän on jatko-opiskelijana Tampereen yliopiston Johtamiskorkeakoulussa. Hän on hakenut lukuisia kunnanjohtajan tehtäviä viime vuosina (esimerkiksi Nousiainen, Rautalammi, Suomussalmi ja Taivalkoski) Kemijärven virkasuhteensa päättymisen jälkeen.


title: Felicia Țilea-Moldovan

text: Felicia Țilea-Moldovan (s. 29. syyskuuta 1967 Măgura Ilvei) on romanialainen yleisurheilija, joka kilpailee keihäänheitossa. Hän on voittanut kultaa universiadeissa vuonna 1995, hopeaa MM-kisoissa 1995 ja pronssia Helsingin EM-kisoista 1994. Țilea-Moldovan on osallistunut olympialaisiin neljästi, vuosina 1996 – 2008. Hänen paras olympiasijoituksensa on kymmenes tila Atlantasta 1996.


title: Siniša Ergotić

text: Siniša Ergotić (s. 14. syyskuuta 1968 Osijek) on kroatialainen entinen yleisurheilija, joka kilpaili pituushypyssä ja pikajuoksussa. Hän edusti seuratasolla Hvratski Akademski Atletski Klub Mladost -seuraa. Ergotić voitti hopeaa Münchenin EM-kisoissa 2002 ja kultaa Välimeren kisoista 2001. Hän osallistui olympialaisiin kolmesti, vuosina 1996 – 2004. Ergotićin paras olympiasijoitus pituushypystä on 26. tila, jonka hän saavutti Ateenassa 2004. Sydneyn olympialaisissa hän kuului myös Kroatian 4 × 100 metrin viestijoukkueeseen, joka putosi jo alkuerissä.


title: Siniša Ergotić

text: Ergotić on valmentanut Kroatian yleisurheilujoukkuetta vuodesta 2006 ja on myös maan yleisurheiluliiton johtaja.


title: If We Ever Meet Again

text: ”If We Ever Meet Again” on kappale Timbalandin kolmannelta studioalbumilta "Shock Value II". Kappale on albumin toinen maailmanlaajuinen single. Kappaleessa esiintyy myös poplaulaja Katy Perry, jonka Teenage dream (Deluxe edition) -albumilla se on myös julkaistu.


title: If We Ever Meet Again

text: Musiikkivideo kuvattiin joulukuussa 2009. Sen ohjasi Paul "Coy" Allen, joka ohjasi myös ”Morning After Dark” ja ”Say Something” -kappaleiden musiikkivideot. Timbaland kertoi MTV-televisiokanavalle, että hän halusi videosta vakavan ja ehkä Perrystä hänen suojelusenkelinsä: ”Haluan tehdä jotain syvää, en tiedä haluanko siitä seurustelusuhteen. Kuin hän olisi pelastanut henkeni masennukseni aikana, johtui se sitten huumeista, painonhallinasta — jostain. ... Onko hän rinnallani jos käyn sen kaiken läpi uudestaan?” Video julkaistiin 18. tammikuuta 2010 ja se esitettiin 19. tammikuuta brittiläisillä musiikkikanavilla, päässen ensimmäiselle sijalle useilla listoilla. Video keskittyy koruvarkaan (Julian Graham) ja taidevarkaan (Nadine Heimann) väliseen rakkaustarinaan, ja välillä nähdään katkelmia Perrystä ja Timbalandista.


title: Britta Bilač

text: Britta Bilač (omaa sukua Vörös, s. 4. joulukuuta 1968 Saalfeld, Itä-Saksa) on saksalaissyntyinen, myöhemmin slovenialaistunut entinen yleisurheilija, joka kilpaili korkeushypyssä. Hän edusti uransa alussa Itä-Saksaa ja voitti maalle hopeaa sisäratojen EM-kisoista 1990. Bilač meni naimisiin slovenialaisen pituushyppääjä Borut Bilačin kanssa vuonna 1992 ja sai maan kansalaisuuden. Hän voitti Slovenian edustajana kultaa Helsingin EM-kisoista 1994 ja hopeaa sisäratojen MM-kisoista 1995. Lisäksi Bilač voitti Välimeren kisoista kaksi mitalia, kultaa vuonna 1993 ja pronssia vuonna 1997. Hän osallistui olympialaisiin kahdesti, vuosina 1992 ja 1996. Bilač sijoittui Barcelonassa 1992 viidenneksitoista ja Atlantassa 1996 yhdeksänneksi.


title: Britta Bilač

text: Bilač on edustanut seuratasolla kahta ljubljanalaisseuraa, IBL Olimpijaa ja ZAK Ljubljanaa. Hänen ennätyksensä 200 cm on samalla myös Slovenian ennätys.


title: Portfolio

text: Portfolio eli ansiokansio tarkoittaa suomen kielessä useimmiten uraportfoliota, johon henkilö kokoaa näytteet koulutuksestaan, työnäytteistään sekä taidoistaan. Portfoliota käytetään työnhaussa, opiskelupaikan haussa, uralla etenemisessä sekä oman ammatillisen kehittymisen seurannassa ja opitun reflektiossa. Portfoliot ovat olleet yleisiä taiteilijoiden käytössä, mutta ovat laajentuneet muiden luovan työn tekijöiden, ammattimallien sekä opiskelijoiden pariin.


title: Portfolio

text: ePortfolio, E-portfolio tai sähköinen portfolio on internetiin laadittu portfolio, joka on yleensä julkisesti kaikkien nähtävillä. Etenkin digitaalisilla aloilla on yhä yleisempää täydentää sähköistä ansioluetteloa ePortfoliolla eli koosteella työnäytteistä. Pelkän tekstin lisäksi ePortfolio voi sisältää kuvia, videota ja muita multimediaelementtejä.


title: Portfolio

text: E-portfolion voi koota omille verkkosivuilleen itse, tai siihen voi käyttää jotakin soveltuvaa verkkopalvelua, kuten VisualCV tai LinkedIn.


title: Portfolio

text: ePortfoliolla voidaan osoittaa taitojen, ansioiden, asiantuntijuuden, laaja-alaisen osaamisen sekä oman yksilöllisen persoonallisuuden kehittymistä, opiskelun ja työelämän näkökulmista. ePortfoliota voi myös hyödyntää vertais- ja itsearvioinnissa.


title: Iäti

text: Iäti on CMX:n 29. syyskuuta 2010 ilmestynyt kolmastoista albumi.


title: Iäti

text: "Iätillä" CMX yritti hakea aiempaa pelkistetympää, helpommin lähestyttävämpää musiikillista ilmaisua. Albumilta julkaistut singlet saivatkin verrattain paljon radiosoittoa, ja ”Sateenkaaren päästä” tuli yhtyeen eniten radiossa soitettu kappale. Levy myi nopeasti kultaa ja oli Suomen virallisen listan ykkösenä viikolla 40 (2010). Levy jäi CMX:n viimeiseksi yhteistyöksi rumpali Tuomas Peipon kanssa.


title: Iäti

text: Sävellykset ja sanat A. W. Yrjänä, ellei toisin mainita. Sovitukset CMX & Rake.


title: Reflektio

text: Reflektio on yleiskäsite niille kognitiivisille ja affektiivisille toiminnoille, joilla yksilö pyrkii selvittämään kokemuksiaan tavoitteenaan uuden tiedon konstruointi tai uusien näkökulmien löytäminen. Reflektio on välttämätön sekä yksilön että organisaation oppimiselle. Syvällinen oppiminen edellyttää teorian ja käytännön ymmärtämistä. Reflektiivisessä prosessissa pyritään tähän tietoiseen ymmärtämiseen.


title: Reflektio

text: Reflektio koostuu neljästä vaiheesta:


title: Reflektio

text: Yksilöllistä reflektiivistä prosessointia tapahtuu mm. portfolion tai oppimispäiväkirjan kirjoittamisessa, samoin kuin vuorovaikutteisissa oppimisprosesseissa.


title: Merkaptopuriini

text: Merkaptopuriini eli 6-merkaptopuriini (CHNS) on rakenteeltaan hypoksantiinia muistuttava yhdiste. Se on puriinijohdannaisiin kuuluva antimetaboliitti. Yhdistettä käytetään lääkeaineena. Merkaptopuriini on atsatiopriinin aineenvaihduntatuote.


title: Merkaptopuriini

text: Merkaptopuriinia käytetään pääasiassa leukemian hoitamiseen. Yleisesti ottaen, lääkeainetta ei käytetä yksin, vaan yhdistelmähoitona eli yhdessä toisten syöpälääkkeiden kanssa. Yhdistettä käytetään erityisesti lapsien verisyövän hoitamiseen. Merkaptopuriinia ja atsatiopriinia voidaan käyttää myös Crohnin taudin hoitamiseen.


title: Merkaptopuriini

text: Merkaptopuriinin vaikutus perustuu sen aktiivisiin metaboliitteihin. Ihmisen elimistössä aine metaboloituu muun muassa ksantiinioksidaasi-, tiopuriinimetyylitransferaasi- ja hypoksantiini-guaniinifosforibosyylitransferaasientsyymien vaikutuksesta. Aineenvaihduntatuotteista merkittävimpiä ovat tioguaniininukleotidit, jotka kiinnittyvä ribonukleiinihappoihin DNA:han ja RNA:han ja estävät niiden synteesiä. Aineenvaihduntatuotteista metyylitioinosiinimonofosfaatti estää solujen puriinisynteesin. Merkaptopuriinista muodostuu myös metaboliitteja, joilla ei ole merkittävää biologista aktiivisuutta. Tällaisia ovat tiovirtsahappo ja 6-metyylimerkaptopuriini.


title: Merkaptopuriini

text: Yleisimmät merkaptopuriinin käytön sivuvaikutuksista ovat pahoinvointi, valkosolujen määrän väheneminen veressä eli leukopenia, verihiutaleiden vähäisyys ja maksan toiminnan vaurioituminen. Myös allergiset oireet ja pankreatiitti ovat mahdollisia.


title: Merkaptopuriini

text: Merkaptopuriinin on todettu voivan aiheuttaa vakavan luuydinlaman ja yhdisteen on todettu olevan myös myrkyllistä maksasoluille. Tiopuriinimetyylitransferaasi on tärkeässä asemassa merkaptopuriinin muuntamisessa vähemmän myrkylliseksi aineeksi. Tämän vuoksi ennen merkaptopuriinilääkityksen aloittamista suoritetaan entsyymin aktiivisuuden tutkimus. Tiopuriinimetyylitrasferaasin aktiivisuudessa on eroja eri etnisten ryhmien kesken. Afrikassa tummilla ihmisillä on entsyymin aktiivisuus pienempi kuin alueella asuvilla vaaleaihoisilla. Saamelaisilla on sen sijaan entsyymin aktiivisuus suurempi kuin muilla Skandinaviassa asuvilla.


title: Merkaptopuriini

text: Allopurinoli voimistaa lääkkeen tehoa huomattavasti, minkä vuoksi allopurinolia käytettäessä tulee merkaptopuriinin annostusta pienentää.


title: 5Five

text: 5Five on ghanalainen afrobeat/rap/hiphop -yhtye. 5Fiven jäsenet ovat Luther Azamati, Jeffery Opoku-Agyekum ja George Owusu Gyino Gyimah. Heidän managerinsa on Nana Asiamah ‘Bulldog’ Hanson. Yhtyeen suosituimpia kappaleita ovat Pretty girl, Lamiokor, Banana, Akyeke na paya, Min sumo bo, Tell Mama, Ei! Shorty, Si wa gedem, Party, I See Girls.


title: 5Five

text: julkaisuvuosi: "2007"


title: 5Five

text: kesto: "66:28 (16 kappaletta)"


title: 5Five

text: julkaisuvuosi: "2008"


title: 5Five

text: kesto: "60:37 (13 kappaletta)"


title: 5Five

text: julkaisuvuosi: "2011"


title: 5Five

text: kesto: "43:37 (10 kappaletta)"


title: GoldWave

text: GoldWave on maksullinen musiikkiohjelmisto jolla voi muokata musiikkia. Ohjelmaan on ladattavissa myös kokeiluversio. Ohjelmiston on kehittänyt GoldWave Inc.


title: Impuzamugambi

text:
Impuzamugambi oli toinen vuoden 1994 Ruandan kansanmurhaan osallistuneista puolisotilaallisista äärihutujen joukoista. Tämän militian nimi kirjoitetaan joskus Impuza Mugambi, 'mp' äännetään 'mh' eli silloin sana lausutaan "Imhuzamugambi". "Impuzamugambi" on kinyarwandan kielellä "Ne jotka pyrkivät samaan päämäärään" tai "Ne jotka pyrkivät yhteen päämäärään".
Toinen tutseja ja maltillisia hutuja tappaneista oli oli suurempi Interahamwe. Molemmat joukot olivat alkujaan Ruandan armeijan ja presidentti Juvénal Habyarimanan henkivartiokaartin kouluttamia.


title: Impuzamugambi

text:
Impuzamugambi perustettiin vuonna 1992, ja sitä johti pieni hutupuolue CDR, kun taas Interhamwea johti pääpuolue MRND. CDR oli MNRD:tä jyrkempi tutsivastaisuudessaan ja hutujen puolustamisessa. Impuzamugambi oli huonommin järjestetty kuin Interhamwe, mutta murhasi enemmän tutseja kuin tämä.
Intarhamwe ja Impuzamugambi toimivat kansanmurhassa yhteistyössä ja laajalti yhdistivät johtamisrakenteensa ja toimintansa. Silti pieniä eroja säilyi vaatetuksessa. Impuzamugambia johtivat CDR-puolueen johtajat Hassan Ngeze ja Jean Bosco Barayagwiza. Molemmat on tuomittu vankeuteen vuonna 2003 Ruandan sotarikoksia käsittelevässä kansainvälisessä tuomioistuimessa.


title: Adolf Metzner

text: Karl-Adolf Metzner (25. huhtikuuta 1910 Frankenthal – 5. maaliskuuta 1978 Hampuri) oli saksalainen yleisurheilija, joka kilpaili pikajuoksussa. Hän edusti seuratasolla Eintracht Frankfurtia. Metzner voitti EM-kilpailuissa kaksi mitalia, kultaa Torinossa 1934 sekä 400 metrin henkilökohtaisesta juoksusta että 4 × 400 metrin viestistä. Hän osallistui olympialaisiin kahdesti, vuosina 1932 ja 1936. Metzner ei päässyt 400 metrin juoksun alkueristä jatkoon kummallakaan kerralla, mutta oli Los Angelesin kisoissa 1932 mukana Saksan neljänneksi sijoittuneessa viestijoukkueessa.


title: Dafina Zeqiri

text: Dafina Zeqiri (syntynyt 14. huhtikuuta 1989 Varberg, Ruotsi), lempinimeltään myös Duffy'e on kosovolainen laulaja, tanssija sekä tekstikirjoittaja. Hän tuli tunnetuksi vuonna 2007 osallistuttuaan "Polifest"-festivaaliin kappaleella "Rrall e Permall". Dafinalla on 2 julkaistua albumia: "KnockDown" (2008) ja "Just Me" (2011).


title: Dafina Zeqiri

text: Dafina kiinnostui musiikista nuorena. Hän aloitti kirjoittamalla tekstejä, ja nyt Dafina on yksi suosituimpia ja menestyneimpiä artisteja Kosovossa. Ensimmäinen esiintyminen oli "Polifest"-nimisessä festivaalissa, jossa hän voitti kappaleellaan "Rrall e përmall". Siitä hänen uransa lähti alkuun.


title: Dafina Zeqiri

text: Vuonna 2008 Dafina osallistui taas "Polifest"-festivaaliin ja voitti sen toisen kerran peräkkäin kappaleellaan "Adios". Vähän ajan päästä hän julkaisi ensimmäisen albuminsa "KnockDown" ja saman nimisen kappaleen. Levy menestyi hyvin, ja monista kappaleista tuli hittejä. Samana vuonna hän osallistui "Kënga Magjike" festivaaliin Albaniassa kappaleella "Bateritë" ja sai Parhaan Uuden Artistin-palkinnon. Kappaleesta tuli hitti.


title: Dafina Zeqiri

text: Vuosi 2009 oli Dafinalle vielä menestyksekkäämpi. Hän aloitti vuoden kahdella yhteistyöllä: "La Vida Loca" Bleron ja F-Kayn kanssa sekä "Shum Nalt" 2po2 ja Capital T:n kanssa. Molemmat olivat kesän suurimpia hittejä. Toukokuussa hän voitti "Best RnB"-palkinnon Top Festissä Albaniassa kappaleellaan "Dua qe ta di". Näin hänen suosionsa kasvoi lisää sekä Kosovossa että Albaniassa. Kesällä hän julkaisi uuden singlen "Shumë Larg", jolle hän myös teki videon. Syyskuussa hän osallistui kolmannen kerran peräkkäin "Polifest"-festivaaliin ja voitti kappaleellaan "Amazing Girl". Kappaleesta tuli välittömästi suuri hitti, ja sitä pidetään edelleen yhtenä parhaimmista Dafinan kappaleista. Se oli kuunnelluimpia kappaleita radiossa ja toivotuimpia kappaleita televisiossa. Hän teki vähän myöhemmin kappaleelle videon ja voitti myöhemmin vuonna 2010 "Video Fest"-gaalassa 5 palkintoa (mm. Best of All) "Amazing Girl"-kappaleella.


title: Dafina Zeqiri

text: Vuonna 2010 Dafina matkusti Australiaan toteuttaakseen kappaleen "Rock This Club", jonka on tuottanut Shaneal. Sille kuvattiin myös video Australiassa. Hän julkaisi vähän myöhemmin singlenä kappaleensa "Quni i Mamas". Elokuussa Dafina ilmestyy kappaleella "Vibe" yhteistyönä 2po2 ja Tunan kanssa. Kappale julkaistiin samalla videon kanssa, ja siitä tuli loppukesän suurimpia hittejä. 3 päivää ennen vuoden 2010 loppua Dafina julkaisi kappaleensa "Pom Pëlqen" yhteistyönä Ledrin kanssa. Kappale ilmestyi myös videon kanssa ja siitä tuli välittömästi hitti.


title: Dafina Zeqiri

text: Vuonna 2011 "Pom Pëlqen" jatkoi suosiotaan, ja seuraavaksi ilmestyi kappale "Dangerously in Love", kappale jonka Dafina on tehnyt itse. Se oli Dafinan toinen kappale, jonka video kuvattiin Australiassa. Lokakuussa Dafina julkaisi kappaleen "My Swag". Kappale oli erilainen kuin aikaisemmat kappaleet, ja tällekin kappaleelle tehtiin video. Joulukuussa ilmestyy singlenä kappale "Ti me Thuaj" ja puolessa välissä kappale "Supernova", jonka video kuvattiin Ruotsissa. Vähän ennen vuoden 2011 loppua ilmestyi Dafinan toinen albumi "Just Me", joka sisälsi kaikki vuonna 2011 julkaistut kappaleet, uusia kappaleita sekä bonus kappaleina kaikki aikaisemmat hitit.


title: Dafina Zeqiri

text: KnockDown (2008)


title: Dafina Zeqiri

text: 1. Adios


title: Dafina Zeqiri

text: 2. Hot Shorts "(feat Lyrical Son)"


title: Dafina Zeqiri

text: 3. Harrimi i Dashurisë


title: Dafina Zeqiri

text: 4. Just Me


title: Dafina Zeqiri

text: 5. Ka Stop Ka Bllok


title: Dafina Zeqiri

text: 6. KnockDown "(feat Hekuran Krasniqi)"


title: Dafina Zeqiri

text: 7. Si Manushaqe "(feat Genc Prelvukaj)"


title: Dafina Zeqiri

text: 8. Meshkujt si ti


title: Dafina Zeqiri

text: 9. My Number "(feat Etno Engjujt)"


title: Dafina Zeqiri

text: 10. Rrall e Permall


title: Dafina Zeqiri

text: 11. Shoku i tij


title: Dafina Zeqiri

text:
12. Zi e Terr
Just Me (2011-2012)


title: Dafina Zeqiri

text: 1. Supernova


title: Dafina Zeqiri

text: 2. I want your love


title: Dafina Zeqiri

text: 3. Ti me Thuaj


title: Dafina Zeqiri

text: 4. D&G "(feat Getoar Selimi)"


title: Dafina Zeqiri

text: 5. Dangerously in Love


title: Dafina Zeqiri

text: 6. Tonight


title: Dafina Zeqiri

text: 7. Me Mungon


title: Dafina Zeqiri

text: 8. My Swag


title: Dafina Zeqiri

text: 9. Supernova "(english version)"


title: Dafina Zeqiri

text: 10. Pom Pëlqen "(feat Ledri Vula)"


title: Dafina Zeqiri

text: 11. Une Kjo Jam


title: Dafina Zeqiri

text: Bonustracks


title: Dafina Zeqiri

text: 12. Amazing girl


title: Dafina Zeqiri

text: 13. Dua qe ta di


title: Dafina Zeqiri

text: 14. Dua qe ta di "(remix)"


title: Dafina Zeqiri

text: 15. Quni i Mamas


title: Dafina Zeqiri

text: 16. Rock this Club


title: Dafina Zeqiri

text: 17. Shume Larg


title: Miklós Szabó

text: Miklós Szabó voi tarkoittaa ainakin seuraavia henkilöitä:


title: Saksan demokraattinen tasavalta yleisurheilun Euroopan-mestaruuskilpailuissa

text: Saksan demokraattinen tasavalta (Itä-Saksa) osallistui yleisurheilun ulkoratojen täyden ohjelman Euroopan-mestaruuskilpailuihin omana joukkueenaan vuosina 1966–1990. Vuosina 1958 ja 1962 sen urheilijat muodostivat Saksan liittotasavallan urheilijoiden kanssa yhteisen joukkueen mutta noistakin kisoista lasketaan itäsaksalaisten saavutukset mitali- ja pistetilastoissa erikseen. Itä-Saksa on yhä EM-kisojen kaikkien aikojen neljänneksi menestynein maa Neuvostoliiton, Ison-Britannian ja Saksan jälkeen. Sen urheilijat ovat saavuttaneet yhteensä 239 mitalia, joista 90 on kultaa. Kultamitaleista 51 on naisten ja 39 miesten lajeista. Yksittäisissä kisoissa maa oli kuusi kertaa mitalitilastossa ensimmäinen ja kahdesti toinen.


title: Valeri Tškalov

text: Valeri Pavlovitš Tškalov (, 2. helmikuuta 1904 – 15. joulukuuta 1938) oli neuvostoliittolainen koelentäjä.


title: Valeri Tškalov

text: Tškalov syntyi Vasiljovon kylässä lähellä Nižni Novgorodia sepän pojaksi. Hänen äitinsä kuoli, kun hän oli kuusivuotias. Hän sai teknistä opetusta ja palasi isänsä apulaiseksi jokilaivojen höyrykattiloiden korjaajaksi ja rakentajaksi. Hän näki ensi kertaa lentokoneen vuonna 1919 ja päätti pyrkiä Puna-armeijaan. Hän sai lentäjän koulutuksen. Hän valmistui vuonna 1924 ja toimi sen jälkeen hävittäjälentäjänä.


title: Valeri Tškalov

text: Hän meni naimisiin vuonna 1927.


title: Valeri Tškalov

text: Vuonna 1930 Tškalov hakeutui koelentäjäksi. Vuosina 1936 ja 1937 hän teki useita pitkiä lentoja, muun muassa 63-tuntisen lento Moskovasta Vancouveriin. Lento ylitti pohjoisnavan. Se tehtiin Tupolev ANT-25 -koneella 18.–20. kesäkuuta 1937. Hän kehitti myös useita uusia taitolentokuvioita.


title: Valeri Tškalov

text: Tškalov kuoli 15. joulukuuta 1938 testatessaan Polikarpov I-180 -hävittäjän prototyyppiä. Laskussa kone törmäsi moottorin sammuttua lentokentän läheiseen voimalinjan pylvääseen. Kuten aina lentokonetehdas haki syytä lentäjästä. Virallisen tutkimuksen mukaan koneen moottori sammui, koska se jäähtyi liikaan, koska siihen ei oltu asennettu jäähdytyskiduksia. Prikaatinkenraali Tškalov oli kaksinkertainen Lenin-palkinnon saaja ja Neuvostoliiton sankari. Useita teollisuuden johtajia pidätettiin (muun muassa Tomaševitš, S. Beljakin) ja Nikolai Polikarpovin ura lentokoneiden pääsuunnittelijana käytännössä päättyi tähän onnettomuuteen.


title: Miklós Szabó (keskimatkojen juoksija)

text: Miklós Szabó (6. joulukuuta 1908 – 3. joulukuuta 2000) oli unkarilainen yleisurheilija, joka kilpaili keskimatkojen juoksussa. Szabó edusti seuratasolla budapestiläistä MAC-seuraa. Hän voitti Torinon EM-kisoissa 1934 kultaa 800 metrin juoksusta ja hopeaa 1 500 metriltä. Szabó osallistui olympialaisiin kerran, Berliinissä 1936. Tuolloin hän sijoittui 1 500 metrillä seitsemänneksi ja putosi 800 metrillä alkuerissä.


title: Miklós Szabó (keskimatkojen juoksija)

text: Szabó juoksi urallaan kaksi maailmanennätystä. Hän pinkoi lokakuussa 1936 2 000 metrin juoksun ennätykseksi ajan 5.20,4, joka säilyi maailmanennätyksenä seuraavaan vuoteen saakka. Szabón toinen maailmanennätys syntyi 30. syyskuuta 1937 kun hän juoksi kaksi mailia aikaan 8.56,0. Kyseinen tulos säilyi maailmanennätyksenä lähes kaksi vuotta.


title: Stampe & Renard SR-7

text: Stampe & Renard SR-7 oli belgialainen, yksimoottorinen ja kaksipaikkainen sotilaskoulukone, joka oli kehitelmä Stampe SV-4b-koneesta. Koneen ensilento tehtiin 11. heinäkuuta 1952. Koneesta tehtiin kaksi prototyyppiä, joita Belgian ilmavoimat arvioivat päätyen ostamaan italialaisia SIAI Marchetti SF.260 -koulukoneita. Kolmas kappale myytiin Ranskaan, jossa se sai nimen Farman 500 Monitor I.


title: Stampe & Renard SR-7

text: Yksi SR-7 on Brysselissä sijaitsevassa Belgian sotamuseossa.


title: Wilhelm Leichum

text: Wilhelm Leichum (12. toukokuuta 1911 Neu-Isenburg – 19. heinäkuuta 1941 Gorki, Neuvostoliitto) oli saksalainen yleisurheilija ja olympiamitalisti, joka kilpaili pituushypyssä ja pikajuoksussa. Hän edusti seuratasolla MTV Wünsdorfia. Leichum voitti pronssia Berliinin olympialaisissa 1936 4 × 100 metrin viestissä ja sijoittui samoissa kisoissa pituushypyssä neljänneksi. Hän voitti EM-kisoissa kultaa sekä Torinossa 1934 että Pariisissa 1938.


title: Wilhelm Leichum

text: Leichum osallistui toisen maailmansodan Operaatio Barbarossaan ja kaatui heinäkuussa 1941 Gorkin lähistöllä.


title: Saksa yleisurheilun Euroopan-mestaruuskilpailuissa

text: Saksa osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1934. Toisen maailmansodan jälkeen maa jätettiin syrjään kansainvälisestä kilpailutoiminnasta. Vuoden 1954 kisoihin osallistui Saksan joukkueen lisäksi omana joukkueenaan Ranskan valvoman ja vuonna 1957 Saksaan liitetyn Saarlandin joukkue. Vuosina 1958 ja 1962 Länsi-Saksan ja Itä-Saksan urheilijat muodostivat yhteisen joukkueen mutta noista kisoista lasketaan länsi- ja itäsaksalaisten saavutukset mitali- ja pistetilastoissa erikseen. Vuosina 1966–1990 läntinen ja itäinen Saksa kilpailivat omilla joukkueillaan, kunnes maiden yhdistyttyä Saksalla on vuodesta 1994 lähtien ollut jälleen vain yksi joukkue. Kun tilastoihin lasketaan yhteen 1930-luvun Saksan, 1940–1980-lukujen Länsi-Saksan ja 1990-luvulta eteenpäin yhdistyneen Saksan saavutukset, on Saksa EM-kisojen kolmanneksi menestynein maa Neuvostoliiton ja Ison-Britannian jälkeen. Sen urheilijat ovat saavuttaneet yhteensä 300 mitalia, joista 94 on kultaa.


text: Saksa on isännöinyt vuoden 1986 kisoja, jotka pidettiin Stuttgartissa, ja vuoden 2002 kisoja, jotka käytiin Münchenissä. Vuonna 1938 naisten EM-kilpailut käytiin Itävallan pääkaupungissa Wienissä, joka tuolloin oli liitetty Saksaan.


text: Saksa oli 1930-luvulla EM-kilpailujen paras maa. Sen jälkeen Saksa on yksittäisissä kisoissa sijoittunut kymmenen kertaa mitalitilastossa kolmen parhaan maan joukkoon ja vuonna 2012 mitalitilaston paras. Ilman kultamitalia se on jäänyt Ateenassa 1969, kun se osallistui kisoissa vain viestijuoksuihin vastalauseena sille, että Itä-Saksasta loikannut keskimatkojen juoksija Jürgen May ei saanut kilpailla Länsi-Saksan joukkueessa.


title: CD Guadalajara (Espanja)

text: Club Deportivo Guadalajara, S.A.D. on jalkapalloseura, joka tulee Guadalajaran kaupungista Espanjasta. Joukkue on perustettu 30. tammikuuta 1947 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 5 000-paikkainen Campo de fútbol Pedro Escartín.


title: CD Guadalajara (Espanja)

text: Joukkue on pelannut suurimman historiastaan alimmalla kansallisella sarjatasolla Tercera Divisiónissa. Segunda División B:ssä se pelasi ensimmäisen kerran kaudella 2007–2008 ja Segunda Divisiónissa kaudella 2011–2012.


title: Porkkalan lukio

text: Porkkalan lukio on Kirkkonummella toimiva suomenkielinen lukio. 1.8.2011 Kirkkonummen vanhat lukiot, Porkkalan lukio ja Masalan lukio, yhdistyivät kahdessa opetuspisteessä toimivaksi lukioksi. Opiskelijat ovat aiempia lukioita vastaavien opetuspisteiden opiskelijoita. Lukiossa noudatetaan valtakunnallista lukion opetussuunnitelmaa pakollisten ja syventävien kurssien osalta. Opetuspisteiden erityistarjonta noudattaa soveltavien kurssien osalta opetuspisteiden omia painotuksia. Opiskelijat voivat valita kursseja molemmista opetuspisteistä. Vuode 2015 alussa Masalan toimipisteessä lopetettiin lukio-opetus ja lukion toiminta siirtyi täysin Kirkkonummen keskustaan.


title: Porkkalan lukio

text: Kirkonkylän opetuspiste sijaitsee samassa rakennuksessa Kirkkoharjun koulun ja Kirkonkylän koulun kanssa. Opetuspisteen alin sisäänottokeskiarvo on vaihdellut välillä 7,50–8.00. Vuosina 2012 ja 2013 Kirkonkylän opetuspisteen keskiarvoraja oli 7,5. Masalan opetuspiste toimii samassa rakennuksessa Nissnikun koulun kanssa ja sen alin sisäänottokeskiarvo on 7,00. Lukiossa työskentelee yhteensä 350 Kirkonkylän ja 100 Masalan opiskelijaa sekä 29 ja 20 opettajaa. Osa Masalan opetuspisteen opettajista opettaa myös Nissnikun koulussa. Lukion rehtori on Matti Autero. Lukiossa toimii erityisopettaja ja kuraattori.


title: Valtti

text: Valttimaa tai lyhyemmin valtti on joidenkin korttipelien erikoispiirre. Tällöin jokin korttipakan maista saa erityisarvon säännöissä sovitulla tavalla.


title: Valtti

text:
Valtin ominaisuudet määrittyvät pelin säännöissä. Valttimaa voi esimerkiksi korvata kysytyn
maan kuten raminassa. Musta Maija- pelissä maista pata taas ei voi koskaan olla valtti. Padan voi silti rouvaa (Maija) lukuun ottamatta kaataa valtilla riippumatta korttien välisestä pistearvosta. Marjapussissa valttia ei ole jaon alussa, mutta se voi syntyä jaon aikana ja lisäksi sen tekemisestä saa 2 pistettä.


title: Harald Andersson

text: Ernst Harold "Harald" Andersson (2. huhtikuuta 1907 Stanford, Yhdysvallat – 18. toukokuuta 1985 Nynäshamn) oli ruotsalainen yleisurheilija, joka kilpaili kiekonheitossa.


title: Harald Andersson

text: Hän edusti seuratasolla IFK Falunia. Andersson voitti kultaa Torinon EM-kisoista 1934 tuloksella 50,38 metriä. Hän osallistui olympialaisiin kerran, Berliinissä 1936. Tuolloin hän ei kuitenkaan päässyt finaaliin. Andersson voitti Ruotsin mestaruuden neljä kertaa vuosina 1932 – 1935 ja paransi maansa ennätystä yhteensä kymmenen kertaa. Hän heitti vuonna 1934 tuloksen 52,42, joka pysyi maailmanennätyksenä seuraavaan vuoteen saakka.


title: Tšekkoslovakia yleisurheilun Euroopan-mestaruuskilpailuissa

text: Tšekkoslovakia osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1934 ja viimeisen kerran vuonna 1990, jonka jälkeen maa jakaantui Tšekiksi ja Slovakiaksi. Tšekkoslovakian urheilijat saavuttivat yhteensä 59 EM-mitalia, joista 16 on kultaa. Maa on EM-kisojen kaikkien aikojen mitalitilastossa 15. sijalla. Tšekkoslovakian pääkaupunki Praha isännöi vuoden 1978 EM-kilpailuja.


title: Tšekki yleisurheilun Euroopan-mestaruuskilpailuissa

text: Tšekki osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1994. Sitä ennen maan urheilijat edustivat Tšekkoslovakiaa. Tšekki on saavuttanut EM-kilpailuissa yhteensä 29 mitalia, joista kuusi on kultaa. Maa on EM-kisojen kaikkien aikojen mitalitilastossa 25. sijalla.


title: Kulta-Jaska

text: Kulta-Jaska on Veikkauksen (aikaisemmin RAY:n) 10-linjainen videokiekkopeli. Pelin teemana on kullankaivuu Lapissa. Sitä voi pelata Veikkauksen Valtti-, Paletti-, Monipeli²- (jatkossa Värisuora-, Täyskäsi-) ja Mare-automaateissa Casino Helsingissä, Veikkauksen pelisaleissa (Pelaamo, Potti, Täyspotti) ja pelipisteissä (kaupoissa, huoltoasemilla, kioskeissa, kahviloissa ja ravintoloissa). Peli löytyy myös Veikkauksen netti- sekä mobiilikasinolta.


title: Kulta-Jaska

text: Pelissä voi valita joko 5 tai 10 voittolinjaa. Paras strategia on pelata kaikilla kymmenellä voittolinjalla. Panos voi olla joko 2, 4, 6, 8 tai 10 senttiä per linja. Pikapelissä peli varaa kaikki 10 voittolinjaa ja käynnistyy automaattisesti.


title: Kulta-Jaska

text: Pelissä on mahdollisuus voittaa vapaapelejä. Vapaapelit käynnistyvät vähintään kolmella dynamiittikuviolla.


title: Kulta-Jaska

text: Dynamiittien tulee olla samalla voittolinjalla, ja ne voittavat myös hajallaan. Vapaapelien aikana voi voittaa lisää vapaapelejä, mutta niiden aikana ei voi päästä bonukseen. Vapaapelit päättyvät, jos kierrosten kokonaisvoitto ylittää 50 euroa.


title: Kulta-Jaska

text: Bonuspeli käynnistyy, kun 1. kiekkoon tulee Jaska-kuvio ja 5. kiekkoon Emma-kuvio.


title: Kulta-Jaska

text: Pelaaja voi valita kahdesta eri bonuspelivaihtoehdosta: Jaskan kuvaa koskettamalla pääsee Louhoksen aarteisiin ja Emman kuvaa koskettamalla Tunturin timantteihin.


title: Kulta-Jaska

text: Louhoksen aarteet -bonuspelissä tavoite on louhia esiin kaksi samanlaista symbolia. Valitse louhittava alue näytöltä koskettamalla sitä. Bonuspeli päättyy, kun olet löytänyt kaksi samaa symbolia. Symbolia vastaava voittosumma näkyy näytöllä. Voittosumma lisätään automaattisesti mahdollisen peruspelin voittoon.


title: Kulta-Jaska

text: Tunturin timantit -bonuspelissä pelaaja valitsee aluksi yhden kolmesta työkalupakista. Pelaajan tehtävänä on avata ruutuja ja yrittää löytää mahdollisimman paljon niiden alle piilotettuja aarteita. Aarteiden etsinnässä käytetään apuna työkalupakissa olleita työkaluja ruudussa näkyvässä järjestyksessä. Hakulla saa avattua yhden ruudun ja dynamiitilla räjäytettyä auki paikasta riippuen kolmesta viiteen ruutua. Pelaaja saa löytämiään aarteita vastaavan voiton.


title: Kulta-Jaska

text: Kulta-Jaskan palautusprosentti kaikilla linjoilla pelattaessa on pelisaleissa, pelipisteissä ja ravintoloissa 90,04 %, ray.fi-netti- ja mobiilikasinolla 90,05 % (+ jackpotit eli suurvoitot).


title: Kulta-Jaska

text: Vuonna 2010 ilmestynyt Kulta-Jaska-peli on RAY:n omaa kehitystyötä.


title: Kulta-Jaska

text: RAY:llä peliä kuvittanut peligraafikko kertoo, että loppuvuodesta 2009 seuraavaksi tehtävän pelin teema oli tiedossa: Lapin kullanhuuhdonta. Hän tutustui aiheeseen liittyviin tarinoihin sekä vaelluskirjoihin. Taustaksi hän etsi tarinoita legendaarisista kullanhuuhtojista, jotka sopivat inspiraation lähteeksi.


title: Kulta-Jaska

text: Jaskan hahmon etsiminen oli kokeilemista. Lähtökohdat olivat selkeät, joten loppujen lopuksi hahmo löytyi melko helposti. Emma jäi sivurooliin, joten Emman hahmoon ei käytetty kovin paljoa aikaa.


title: Donato Altomare

text: Donato Altomare (s. 21. heinäkuuta 1951) on italialainen fantasiakirjailija. Hänen novellejaan on ilmestynyt suomeksi "Portti"-lehdessä.


title: Doug Mitchell Thunderbird Sports Centre

text: Doug Mitchell Thunderbird Sports Centre on jäähalli Kanadassa Brittiläinen Kolumbiassa. Hallin rakennustyöt alkoivat Huhtikuussa 2006 ja halli avattiin 7. kesäkuuta 2008. Hallissa pelattiin myös Vancouverin olympiakisoissa jääkiekkoa.


title: Milan Gombala

text: Milan Gombala (s. 29. tammikuuta 1968 Lučenec) on Tšekkoslovakiaa ja myöhemmin Tšekkiä edustanut entinen yleisurheilija, joka kilpaili pituushypyssä. Hän edusti seuratasolla Strojár Lučenecia ja IŠŠ Banská Bystricaa. Gombala voitti hopeaa Helsingin EM-kisoista 1994 tuloksella 804 senttimetriä. Hän osallistui olympialaisiin kahdesti, vuosina 1992 ja 1996. Gombala oli Barcelonassa 1992 25. sijalla ja Atlantassa 1996 kahdeskymmenes.


title: Ferman Akgül

text: Ferman Akgül (s. 25. joulukuuta 1979 Ankara) on turkkilaisen maNga-yhtyeen laulaja/keulakuva. Hän ja muu bändi edustivat Turkkia vuoden 2010 Euroviisuissa. Bändin jäseniä ovat myös Yağmur Sarıgül (kitara), Cem Bahtiyar (basso), Efe Yılmaz (DJ) ja Özgür Can Öney (rummut). Bändille myönnettiin vuonna 2009 parhaan eurooppalaisbändin titteli.


title: Ferman Akgül

text: Hän aloitti jo 9-vuotiaana, jolloin hän alkoi harrastaa pianotunneilla käyntiä. Myöhemmin hän aloitti myös kitaran soiton. Itse maNga on perustettu vuonna 2001.


title: Patrik Tähtönen

text: Patrik Tähtönen () on kuvitteellinen hahmo "Paavo Pesusieni" -animaatiosarjasa. Hahmon on luonut yhdysvaltalainen meribiologi Stephen Hillenburg. Patrikin alkuperäinen ääninäyttelijä on Bill Fagerbakke. Patrik on vaaleanpunainen meritähti, joka asuu kiven alla merenpohjassa. Patrik on Paavo Pesusienen paras ystävä. Patrikin muita ystäviä ovat Paavon lemmikkietana Kari, Patrikin ja Paavon naapurissa asuva Jalmari Kalmari, Paavon työnantaja Einari Rapu (johtaja Rapu) sekä Sanna-niminen orava, joka asuu vedessä ilmakuvun alla.


title: Patrik Tähtönen

text: Patrik esiintyy myös "Paavo Pesusieni" -sarjakuvalehdessä ja muutamissa videopeleissä.


title: Aurinkojen huone

text: Aurinkojen huone () on Alastair Reynoldsin vuonna 2008 ilmestynyt tieteisromaani.


title: Dubstyle

text: Dubstyle on elektronisen tanssimusiikin tyylilaji. Dubstyle dubstepista ja hardstylestä koottu fuusiogenre, eli dubstepin ja hardstylen yhdistelmä. Dubstylellä on omaista dubstepin matala rikkobiitti-tempo, mutta siinä on hardstylestä tuttu äänekäs "säröistetty" bassorumpu. Dubstylellä ei ole dubstepille olennaisia bass dropeja, vaan koostuu pääasiassa hardstylen voimakkaista melodioista. Dubstylen loivat Headhunterz, Brennan Heart, Noisecontrollers ja Williams Syndrome.


title: Sérgio Jimenez

text: Sérgio Jimenez (s. 15. toukokuuta 1984 Piedade, São Paulo) on brasilialainen moottoriurheilija. Hän kilpaili Brasilian Formula Renault -luokassa vuonna 2002 voittaen sarjan mestaruuden. Vuonna 2006 Jimenez kilpaili Espanjan F3-mestaruussarjassa. Vuonna 2007 hän kilpaili GP2-sarjassa Racing Engineering -tallissa viiden kilpailun ajan saavuttaen neljä pistettä. Hänet korvattiin Ernesto Visolla Monacon kilpailun jälkeen. Kaudella 2007–2008 Jimenez kilpaili A1 Grand Prix -sarjassa Brasilian edustajana.


title: Four Lions

text: Four Lions on Chris Morrisin esikoisohjaus, jonka ovat käsikirjoittaneet hänen lisäkseen Sam Bain ja Jesse Armstrong. Sheffieldiin Englantiin sijoittuva elokuva on satiiri uskonnollisesta fanatismista ja islamilaisesta terrorismista. Pääosissa ovat itsemurhaiskuun valmistautuvat jihadistit.


title: Jäänpuskijat

text: Jäänpuskijat () on Alastair Reynoldsin vuonna 2005 ilmestynyt tieteisromaani.


title: Jäänpuskijat

text: Toisin kuin Alastair Reynoldsin aiemmat teokset, Jäänpuskijat on itsenäinen teos, eikä juonellisesti liity muuhun kirjailijan tuotantoon. Kivisirkka-nimisen jäänlouhinta-aluksen miehistö joutuu yllättävään tilanteeseen kun Janus, yksi Saturnuksen kuista, jättää luonnollisen kiertoratansa, ja suuntaa kiihtyvällä vauhdilla aurinkokunnasta poispäin. Kivisirkka on sijaintinsa puolesta ainoa alus, jolla on mahdollisuus lähteä seuraamaan ja tutkimaan Janusta. Tämä on kuitenkin vasta alkua, sillä tarinan edetessä kerronta saa lähes käsittämättömät mittasuhteet niin ajan, kuin avaruudenkin suhteen.


title: Jäänpuskijat

text: Teos kuvaa ajan ja avaruuden eeppisen suuruuden lisäksi ihmisten toimintaa kriisitilanteissa ja yhteisön hierarkista dynamiikkaa. Teoksen sosiologisen puolen keskiössä on kaksi päähenkilöä: aluksen kapteeni Bella Lind ja tämän alainen Svetlana Barseghian. Heidän välisensä monimutkainen valtataistelu ja ystävyyssuhde on merkittävä osa juonta läpi koko teoksen.


title: Jäänpuskijat

text: Vastaanotto Suomessa oli hyvä. Esimerkiksi Savon Sanomien arvostelussa teosta verrataan Arthur C. Clarken tuotantoon ja kuvataan ajatuksia herättäväksi. Myös Reynoldsin tapaa kuvata ihmisluonto kehutaan . Tähtivaeltajassa ilmestyneessä arvostelussa tätä kuitenkin nimenomaan kritisoitiin. "Hahmot jämähtävät rooleihinsa", ja sivuhenkilötkin jäävät "yksiulotteisiksi toimijoiksi". Arvostelun lopuksi sen kirjoittanut Toni Jerrman silti toteaa, että lukija jää himoamaan tälle pohjalle rakennettuja tarinoita .


title: Jäänpuskijat

text: Reynoldsin omien sanojen mukaan, hän toivoo vielä palaavansa Jäänpuskijoiden maailmankaikkeuteen. Toistaiseksi hän ei ole kuitenkaan julkaissut kirjaan liittyvää teosta, ja mainitsee nettisivuilaan vielä erikseen, ettei mikään ole varmaa vakaista aikomuksista huolimatta .


title: Avioliiton mitätöiminen (katolinen kirkko)

text: Avioliiton mitätöiminen on katolisessa kirkossa noudatettavan kanonisen oikeuden prosessi, jolla epäpätevästi solmittu avioliitto voidaan julistaa mitättömäksi. Katolisen avioliitto-opin mukaan pätevästi solmittu avioliitto pysyy voimassa toisen puolison kuolemaan saakka, eikä sitä voida ihmisen päätöksellä purkaa. Epäpätevästi solmittu liitto voidaan sen sijaan mitätöidä sen osapuolten hakemuksesta (tällaista epäpätevää liittoa kutsutaan putatiiviliitoksi). Mitättömäksi julistetun avioliiton oikeudellisen vaikutukset raukeavat.


text: Kanonisen oikeuden mukaan luonnollinen presumtio eli oikeusolettama on, että avioliitto on solmittu pätevästi. Näin ollen mitättömyys on voitava erikseen todistaa.


text: Perusteita avioliiton mitättömyydelle on kanonisessa oikeudessa useita. Tavallisimpia ovat seuraavat:


text: Avioliiton mitättömäksi julistaminen perustuu olosuhteisiin avioliiton solmimisen hetkellä. Sitä myöhemmät tapahtumat (esimerkiksi yhteiselon vaikeudet, uskottomuus tai haluttomuus saada lapsia) eivät sinänsä muodosta perustetta avioliiton mitätöimiselle. Myöhemmillä tapahtumilla voi kuitenkin olla merkitystä todistusaineistona.


text: Jos epäpätevästi solmitun liiton osapuolet kuitenkin tahtovat elää avioliitossa, ratkaisuna on vahvistaa liitto pätevällä vihkimyksellä.


text: Avioliiton mitätöimistä koskeva kysymys tutkitaan puolisojen pyynnöstä paikallisen hiippakunnan tribunaalissa. Tribunaalin päätökseen voi tietyin ehdoin hakea muutosta Vatikaanin Rota Romana -oikeusistuimelta, joka on kanonisen oikeuden korkein valitustuomioistuin.


text: Katolisen kirkon tribunaalien päätöksiä ei pidetä erehtymättömiä katolisen opin mukaan. Päätösten aiheuttamat oikeusvaikutukset ovat kuitenkin kanonisen oikeuden kannalta sitovia.


title: Spinoserebellaarinen ataksia

text: Spinoserebellaariset ataksiat eli SCA-sairaudet ovat useimmiten aikuisiällä alkavia eteneviä hermoston rappeutumiseen johtavia sairauksia. SCA-sairaudet periytyvät aina autosomisesti vallitsevasti eli dominantisti.


title: Spinoserebellaarinen ataksia

text: SCA-sairauksiin ei ole vielä löydetty parannuskeinoa. Joitain oireita voidaan lieventää, mutta SCA-sairauden etenemistä ei voida pysäyttää.


title: Spinoserebellaarinen ataksia

text: SCA1 (Spinoserebellaarinen ataksia tyyppi 1) on Suomessa kolmanneksi tavallisin aikuisiän AD-periytyvä etenevä ataksiasairaus. SCA1 alkaa tavallisimmin keski-ikäisenä (30 – 40 vuoden iässä), mutta sairaus voi alkaa jo huomattavasti varhemmin.


title: Spinoserebellaarinen ataksia

text: IOSCA eli infantile-onset spinocerebellar ataxia aiheuttaa ataksiaa ja epilepsiaa. Näkö ja kuulo heikkenevät. Iosca-tauti kuuluu harvinaisiin vammaryhmiin.


title: Hans-Heinrich Sievert

text: Hans-Heinrich Sievert (1. joulukuuta 1909 Liensfeld – 5. huhtikuuta 1963 Eutin) oli saksalainen yleisurheilija, joka kilpaili kymmenottelussa, kuulantyönnössä ja kiekonheitossa. Hän voitti kultaa vuoden 1934 Torinon EM-kisojen kymmenottelussa. Sievert osallistui olympialaisiin kahdesti, vuosina 1932 ja 1936. Hänen parhaaksi olympiasijoituksekseen jäi viides tila kymmenottelusta vuodelta 1932. Sievert ei osallistunut kymmenotteluun Berliinin kisoissa 1936 lainkaan, sillä hän loukkaantui kesken kisojen. Loukkaantumisen jälkeen häntä suositeltiin lopettamaan urheilu-uransa siihen.


title: Hans-Heinrich Sievert

text: Sievert menetti vasemman jalkansa toisessa maailmansodassa, kun hän astui miinaan. Hän oli naimisissa yleisurheilija Ruth Hagemannin kanssa ja sai kaksi lasta, joista molemmista tuli yleisurheilijoita.


title: Pyhäinjäännöslipas

text: Pyhäinjäännöslipas (myös "relikvaario") on lipas tai muu säilytysastia, jossa säilytetään pyhimyksen jäännöksiä tai muita reliikkejä. Relikvaarioita käytetään kaikissa uskonnoissa joissa on pyhäinjäännöksiä, kuten hindulaisuudessa, buddhalaisuudessa ja kristinuskossa. Relikvaarioita säilytetään kirkoissa tai temppeleissä, joihin uskovaiset voivat pyhiinvaeltaa relikvaarioiden luokse päästäkseen osalliseksi pyhäinjäännösten uskotusta voimasta.


title: Pyhäinjäännöslipas

text: Suomen tunnetuin relikvaario on niin kutsuttu Autuaan Hemmingin (k. 1366) relikvaario Turun tuomiokirkossa. Puista, keskiajan lopulla valmistettua relikvaariota säilytetään tuomiokirkon Pyhän Yrjänän kappelissa. Arkussa on säilynyt huomattava keskiaikainen pyhäinjäännöskokoelma, lähes 90 reliikkiä. Reliikkeihin kuuluu useiden henkilöiden luita. Samoin siellä on kankainen pyhäinjäännöslipas, jossa säilytetään 1150-luvulla kuolleen ruotsalaisen pyhimyskuningas Eerik Pyhän leukaluuta ja pään luita.


title: Pyhäinjäännöslipas

text: Relikvaarioita on Suomessa yhä katolisissa ja ortodoksisissa kirkoissa ja luostareissa, erityisesti Valamon ja Lintulan luostareissa.


title: Godfrey Brown

text: Arthur Godfrey Kilner Brown (21. helmikuuta 1915 Bankura, Intia – 4. helmikuuta 1995 Coneyhurst) oli brittiläinen yleisurheilija ja olympiavoittaja, joka kilpaili pika- ja keskimatkojen juoksuissa. Brown voitti olympialaisissa kaksi mitalia, kultaa Berliinin olympialaisissa 1936 4 × 400 metrin viestistä ja 400 metrin henkilökohtaiselta matkalta. Hän voitti EM-kisoissa kaikki kolme mitaliaan Pariisin kisoista 1938: kultaa 400 metriltä, hopeaa pitkästä viestistä ja pronssia pikaviestistä. Pikajuoksun lisäksi Brown menestyi myös 880 jaardin juoksussa (vastaa nykyistä 800 metrin juoksua), jossa hän osallistui useisiin maaotteluihin ja voitti muun muassa Britannian amatöörimestaruuden. Toinen maailmansota katkaisi hänen uransa, mutta hän yritti palata huipulle sodan jälkeen siinä kuitenkaan onnistumatta.


title: Godfrey Brown

text: Brown toimi urheilu-uransa jälkeen opettajana ja Worcesterin koulun rehtorina. Myös hänen sisaruksensa Audrey ja Ralph olivat menestyneitä yleisurheilijoita.


title: Willy Schröder

text: Wilhelm ”Willy” Schröder (7. maaliskuuta 1912 Magdeburg – 28. syyskuuta 1990 Gersfeld) oli saksalainen yleisurheilija, joka kilpaili kiekonheitossa. Hän edusti seuratasolla Viktoria Magdeburgia. Schröder voitti kultaa Pariisin EM-kisoissa 1938 tuloksella 49,70 metriä. Hän osallistui olympialaisiin kerran, Berliinissä 1936. Tuolloin Schröder sijoittui viidenneksi. Hän heitti vuonna 1935 tuloksen 53,10, joka säilyi maailmanennätyksenä aina vuoteen 1941 saakka ja jäi hänen henkilökohtaiseksi ennätyksekseen.


title: Olle Bexell

text: Karl Olof Alfred "Olle" Bexell (14. kesäkuuta 1909 Luulaja – 6. tammikuuta 2003 Uppsala) oli ruotsalainen yleisurheilija, joka kilpaili kymmenottelussa. Hän edusti seuratasolla IFK Luulajaa ja IK Modea. Bexell voitti kultaa Pariisin EM-kisoista 1938 7214 pisteellään. Hän osallistui olympialaisiin kerran, Berliinissä 1936. Tuolloin Bexell sijoittui seitsemänneksi. Hän voitti kotimaansa mestaruuden neljästi vuosina 1935–1938.


title: Haaparanta (täsmennyssivu)

text: Haaparanta voi tarkoittaa jotain seuraavista:


title: Håkan Hjerpe -palkinto

text: Håkan Hjerpe-palkinto on Suomen Jääkiekkoliiton vuosittain jakama palkinto, joka annetaan sille Mestiksen pelaajalle, joka on näkyvimpänä johtohahmona johtanut joukkuettaan Mestiksen pudotuspeliotteluissa ja ollut joukkueen sydän, eli käytännössä pudotuspelien parhaalle pelaajalle. Palkinto on myönnetty kaudesta 2002–2003 alkaen ja ensimmäinen palkinnon saaja oli Jukureiden Tommi Nikkilä. Syksyllä 2010 palkinto nimettiin Håkan Hjerpen mukaan.


title: Håkan Hjerpe -palkinto

text: Pudotuspelien parhaimpana pelaajana on aina palkittu Mestiksen voittaneen joukkueen pelaaja.


title: Tired of Waiting for You

text: Tired of Waiting for You on brittiläisen The Kinks -yhtyeen esittämä ja sen laulaja-kitaristin Ray Daviesin kirjoittama kappale vuodelta 1965. Siitä muodostui yhtyeen toinen Britannian listaykköseksi noussut single ja se menestyi hyvin myös Yhdysvalloissa, jossa se oli parhaimmillaan Billboard-listan sijalla kuusi. Suuren kansainvälisen suosion johdosta singleä myytiin maailmanlaajuisesti yli miljoona kappaletta.Nyman 1990, s.277.


title: Tired of Waiting for You

text: Kappale on myös yhtyeen toisella studioalbumilla "Kinda Kinks", joka julkaistiin pari kuukautta singlen ilmestymisen jälkeen, maaliskuussa 1965. Alkuperäisen singlen b-puoli, ”Come on Now”, löytyy niin ikään "Kinda Kinks" -albumilta.


title: Tired of Waiting for You

text: Päinvastoin kuin yhtyeen kaksi aiempaa singleä, ”You Really Got Me” ja ”All Day and All of the Night”, ”Tired of Waiting for You” on tyyliltään rauhallinen ja melodinen kappale.Nyman 1990, s.277. Kappaleen tekijä Ray Davies on myöhemmin kertonut, että yhtyeen oli muutettava tyyliään säilyttääkseen suosionsa. Omien sanojensa mukaan hän sävelsi kappaleen junassa matkalla studiolle ja sanoitti sen kahvilassa äänitysten tauon aikana.


title: Tired of Waiting for You

text: Cover-version kappaleesta on tehnyt muun muassa yhdysvaltalainen jazz-rock-yhtye The Flock. Suomenkielisen ”Mikset sä tuu” -nimisen käännösversion on levyttänyt vuonna 1997 Stara.


title: Tired of Waiting for You

text:
A-puoli
B-puoli


title: RBL Posse

text: RBL Posse eli "Ruthless by Law Posse" oli yhdysvaltalainen gangsta rap -yhtye, joka perustettiin San Franciscon Hunters Pointissa vuonna 1991.


title: RBL Posse

text: Yhtyeen perustivat Black C (Christopher Matthews) ja Mr. Cee (Kyle Church). Heidän ensimmäinen omakustannealbuminsa "Don't Give Me No Bammer" julkaistiin In-a-Minute Recordsin kautta ja se pääsi Billboard-lehden Hot Rap Singles -listan sijalle 16. Yhtyeen kaksi seuraavaa albumia "A Lesson to Be Learned" ja "Ruthless by Law" nousivat korkeille sijoille Billboardin Top R&B/Hip-Hop Albums -listalla sekä jälkimmäinen Billboardin Top 200 -listalle sijalle 199.


title: RBL Posse

text: Atlantic Recordsin alaisuudessa toiminut Big Beat -levy-yhtiö solmi yhtyeen kanssa levytyssopimuksen, mutta ennen albumin valmistumista Mr. Cee murhattiin ampumalla yhdeksän kertaa kotinsa lähellä uudenvuodenpäivänä 1996 ja siitä alkoi useita ihmisuhreja vaatinut kostoiskujen sarja alueella.


title: RBL Posse

text: 1997 julkaistulla "An Eye for an Eye" albumilla Mr. Ceen poissaoloa paikattiin nimekkäillä artisteilla kuten esimerkiksi 2Pacille, Spice-1:lle ja E-40:lle taustoja tuottanut Rick Rock ja räppäri MC Eiht. Albumi saavutti 14. sijan Billboardin Top R&B/Hip-Hop Albums -listalla.


title: RBL Posse

text: 2000 julkaistun "Bootlegs & Bay Shit: The Resume" albumin jälkeen Hitman sai luodin jalkaansa ampumavälikohtauksessa.